Thantlang Cu Chin Ram Ah Khua Dawh Cem Ah Cang Than Ding Ah Mitthli Ca A Kuat – Lai Lungrawn Post\nThantlang Cu Chin Ram Ah Khua Dawh Cem Ah Cang Than Ding Ah Mitthli Ca A Kuat\nJanuary 9, 2022 January 9, 2022 admin Theihtlei\nKa nan temhnak le ka nan vahvaihnak ka ruah ah hin An fangkha le hnitkha bantuk an si ko.Cucu run ka hngalhpiak, maw run ka hngalhpiak ko law, run ka hlawm ko sawh. Hi vialte hi ka lung chungah kaa chiah hna i Cucaah ka ngan filfial ko lai Bawipa dawtnak a fekmi cu, a dong hrimhrim lai lo, A zaangfahnak zong a cat lai lo Zing fate in an thar lengmang, Zumhtlak a sinak cu a lianngan hringhran.Ka ngeihmi dihlak cu Bawipa hi a si ko, ka ti Cucaah amah cu lungsau in ka ngan ko lai Bawipa cu a mah aa bochan mi hna vialte cungah a țha.\nCucaah a kan khamhnak ding cu lungsau in kan hngah awk a si.Cu lungsau cu kan no lio i kan hngalh ah a ṭha bik Zeicahtiah Bawipa nih cun a mi hna cu zungzal in a hlaw hna lai lo. ” Fak piin dan a tat hna lai nain A dawtnak a tam rup in an cungah zaangfahnak a ngei țhan lai A minung cu a hrem hna le dan a tat hna hi, A duh taktak ruangah a tuahmi a si lo.(Jeremiah Țahnak Hla 3: 19-33).\nThantlang khua inn a khangtu vialte cungah le a di riamtu hna Vialte cungah Israel YAHWEH Pathian nih mithmaițha pe hna hlah seh An cungah Ni tlang fawn hlah seh! Ruah zong sur hlah seh Hi khuachia rual hi lo dih cang ko hna seh Amen.\nThantlang khua cu Khualianngan ah cang țhan sehlaw a chung i khua a sa mi vialte cungah Vawlei le Van thluachuah phuntling um țhan ko seh. Thantlang Khua Inn kang mi vialte le sungh zatlaknak a tawng mi vialte hna nan cungah Yahweh Elohim nih a dawtnak le a thluachuahnak phuntling cu in pe țhan ko hna seh.A tu i a țap a hraam mi Vialte cu lunglawm mi nan va si dah! Pathian nih an hnemh hna lai (Matt. 5:4).\nPathian nih Thantlangmyo cu kilveng țhan sehlaw thluachuah phuntling pe hram ko seh.Jerusalem a kangh lio le ramkip i a miphun sal i an hruai hna lioah a Țah zun tu cu Profet Jeremiah a rak si bantuk in kei zong kan Khualipi Sui Thantlang a kangh le ka miphun hawi nih ramkip i an vahvaihnak cu ka Țap zun tawn ve e! Ka lung a fak tuk Ka mitthli a luang ve Maw sertu kan Pathian na miphun Laimi hi rak kan philh sawh hlah mu! Kan Khualipi cu kan sersiam piak țhan ko sawh Rak kan bawm ko cang law.Rak kan dirkamh cang ko lawTeinak rak kan pe cang ko law tiin thlaza ka cam. Credit:Rabbi Ephraim Lian Rum\nDr.SaSa Nih Chin Mi Dihlak Sin Ah Zaangfah Nawl Nak A Van Tuah Minutes 2 Cio Tel In\nA Nupi Khua Dang Ah A Um Karlak Ah An Pa Nih An Sin Um He An Tuah Mi Thil Cu A Poi Ko


Ralhrang Nih Rialti Khua Inn Dihlak An Khangh, Thlanrawn Zong An Khangh: Oct 14 tuzingah Rialti lei in a rami ralhrang nih Falam peng Thlanrawn khua cu mei in an khangh tiah theih a si. – Buanchukcho\nRialti khua ah minung umnak inn 10, biakinn, kudawng hna cu Oct 13 le 14 ah ralhrang nih ciam dihlak in an khangh.\nRialti khuami pakhat nih “Minung a thimi cu kan um lo. Innchung thilri cu a cheu hrawng lawng kan i ken khawh. A taangmi vialte mei nih a kangh dih. Kan zuatmi saram hna cu zeitindah an um kan thei lo, ralhrang nih an thahmi zong an um lai” tiah a chim. Rialti khua ah inn 13 an um i a dihlak in ralhrang nih an khangh tiah theih a si.\nCu kahdohnak le ralhrang nih khua mei in an khangh ruang ah Falam peng Lungpi, Tlangzar, Thlanrawn, Taal le Rialti khua hna cu an zaam hna tiah theih a si.\nNi 3 chung Kawkareik kahdohnak ahralhrang 11 an thi, 20 leng hliam an tuar: Kawkareik khuapi pawngah KNLA le ralhrang nithum chung kahdohnak a um i ralhrang 11 an thi, 20 leng hliam an tuar tiah KNLA nih an thanh. October 11 ni ah Kawkareik khuapi pawng KNU nih hmunhma an laknak hmun Kaw Hnuaih khua chungah ralhrang hna an rak luh caah KNLA nih hmaitonh in an kah hna i ralhrang lei 5 an thi, 18 an i hliam.\nAtu cu Kalaymyo i ဒေသကွပ်ကွဲရေးစစ်ဌာနချုပ် (ဒကစ) ah an kalpi hna tiah mithmutu pakhat nih a chim. ကိုဖိုးတုတ် le ကိုမြတ်ညီညီ hi mi sawhsawh an si. Lamzawhnak zongah an i tel bal lo. PDF he zong zeihmanh pehtlaihnak an ngei lo tiah Kalaymyo lamzawhnak hruaitu pakhat nih a chim. Kalaymyo ah Feb 1 in ralhrang nih an tlaihmi hna hi 120 leng an si cang tiah RFA nih a tial.The Chin Post\nAdang: Min Aung Hlaing Hi ASEAN Summit Ah Tel Ter Lo Ding In Philippines Ramdang Vuanci Nih Chim\nKan hnu lei ASEAN Summit ah meeting kaimi vialte hna nih Kawl ralhraang pawl nih tuah ding le zulh ding tiah hnatlaaknak an rak tuahmi thil pa 5 hna cu Kawl ralhraang pawl nih zeirel lo tuk in nihin ni tiang pakhat te zong an zulh, an tuah duh lo hlei ah mipi cungah thahnawnnak a tuah pengtu ralhraang pawl an pu simi Min Aung Hlaing hi ASEAN Summit ah tel ter lo ding in Philippines Foreign Minister simi Teodoro Locsin Jr nih a chim.\nASEAN Summit ah zapi hnatlaaknak rak tuahmi thil pa 5 tuah duh lo tu le a zul duh lo tu Min Aung Hlaing hi ASEAN Summit ah kai ter lo ding, ASEAN timi phu cungah ram mipi hna nih an neihmi zumhnak le ningzahnak hi a biapi tukmi si tiah Philippines ramdang vuanci Teodoro Locsin Jr nih cun fiang tak tak in a chim ko cang.\nASEAN nih Brunei ram foreign Minister pa cu ASEAN Special Envoy ca ding ah an thim nain Min Aung Hlaing le a ralhraang pawl nih Daw Aung San Suu Kyi he ton biaruah ternak caan ttha pek an timh lo ruangah nihin ni caan tiang ASEAN Special Envoy zong Kawlram a rak tlawng kho rih lo.\nCu ruangah ASEAN he hmunkhat ah rian a ttuan duh lo tu Min Aung Hlaing he tutan October ni 26 in ni 28 tiang tuah dingmi ASEAN Summit ah tel ter lo ding le sawm lo ding in ASEAN ramdang vuanci pawl thaizing October ni 15, kum 2021 ah ceimainak le biachahnak an tuah lai.\nAdang: Ralhraang Pawl Nih Falam Peng Khuate Inn An Duah Thluahmah, Khuami Pa 2 Zong An Thah Cang Hna\nTuzing October ni 14, kum 2021 zing ah khan Chin ramkulh Falam peng Lungpi khua le Thlanrawn khua kar ah Min Aung Hlaing ralhraang pawl nih Chin ralkap aa fonhmi pawl kar ah kahdohnak a chuak, Falam khua khah-lah-yah 268 sakhan lei in lamhlaat bomb kahnak in an rak kah bawmh thluahmah hna.\nLungpi khua le Thlanrawn khua kar ah hmunhma khuarmi Min Aung Hlaing ralhraang pawl cu Chin National Army le Chinland Defense Force ralkap hna nih suimilam cheu chung hrawng an va kah hna, CNA le CDF lei in cun hliamhma pumi an um lo, ralhraang lei tu cun a thimi zei zat an um theih khawh si rih lo tiah CNA lei in bia chimnak nawl nei tu Salai Htet Ni nih a chim.\nKahdohnak a chuah hnu ah Falam khua khah-lah-yah 268 lei in 122MM timi lamhlaat bomb kahnak in voithum an rak kah, ralhraang lei nih bomb an kah ruangah Falam khua chung ah aa chokletmi an um lo, cun khuate lei hna zong nih ralhraang pawl an rak phanh hlaan tein an khua le an inn an rak chuahtaak cia cang hna.\nTu tiang ah hin ralhraang pawl nih Thlanrawn khua ah biakinn telh in khuami hna inn 13 hrawng an duah cang, inn zei zat dah a kangh cang timi kong belte fiang tein theih khawh si rih lo, tu nak tam zong hin ralhraang pawl nih tunak tam zong in an duah khawh rih, Lungpi le Tlangrawn khua kar ah ummi Rel Ti khua biakinn telh in inn dihlak nawn in an khangh rih.\nAdang: Yangon Ramtthen In Khuabawi 65 Bak Rian In An Chuak\nYangon ramtthen, Khayan peng chungah sanguk bawi le khuate khuabawi 65 hna Min Aung Hlaing le a ralhraang pawl kut tang ah rianttuan duh ti loin an chuak, tu bantuk in khuabawi le sanguk bawi minung 65 an chuah ruangah khuate lei le sang chung uknak hram a rawk cang tiah Khayan Channel nih an langhter.\nKhayan peng chungah hin People’s Defense Force Khayan nih a luan ciami October ni 3, kum 2021 ah khan khuabawi le sanguk bawi pawl an rian in chuak ding in thanhca an rak chuah, cu thanhca an chuah hnu October ni 6 in tuni October ni 14 tiang (ni 9) chung ah khuabawi le sangukbawi 65 bak an rian in an chuak.\nA tu bantuk in rian a chuahtaak tu minung hna lak ah hin khuapi chung in sanguk bawi 13 an i tel i khuate 56 in khuabawi hna zong an dihlak in an chuak, khuate 56 tiah an vun langhtermi hi kan theih cio bantuk in khuate lei cu ohsuh in a kalmi an um caah si, khuate khuabawi minung 56 si loin khuate 56 in khuabawi tinak deuh kha si.\nSangukbawi le khuate khuabawi rian in an chuah hna lio ah Khayan peng chungah caan kar lak hruaitu ding in People Administration phu zong a luan ciami October ni 12 ah khan an dirh.Chin 24seven news\nHakha ah Ramkulh La-Wa-Kah Zung a kaang, a ciamh leisang ah Meithat motor a phan


BAWIPA MIN THANGTHAT SIKO SEH, VOMKUA PASTOR PATHUM NIH KHUACHIA AN TEI – The Chinlung Post\nPathian min thangthat siko seh, Vomkua Pastor pathum le khuami hna nih sehtan an tei hna.Thantlang Peng Vomkua khua ah khuaruahhar taktak thil a cangmi asi. Hi konghe Saya Pakep nih hitihin a chim. Tuzing thil ka theihmi Vomkua khua ah a cang mi thil cu khuaruah har ngai le Pathian thangthat ding a sinak fiang tein a lang. Pu Siang Kung a nupi hi Vomkua khua ah Sianginn cachim sayamah a rak tuanmi a si i Hakha ah an i thial cang.\nPu Siang Kung cu Vom Kua a tlaihchan ngai i a rak tlawng. Lo riakmi sinah a va riak ve. September ni 10,2020 zingka te ah meithel a put i sih a va bawh. Sakhi nih sih cu a vun din ah ka kap lai a tiah ah khin sakhi nih a tlik tak. Cu tlawmpal ah Pawpi a rak ra i sih a din lio ah meithal in a hei kah i Pawpi cu a bawk.\nKa vun nolh than lai a vun ti ah Pawpi nih a lu a vun tun i a lu kha a hmetter chel a nganter chel in a hmuh. Cu lio ah kuanpi zunkhat in a vun kah than.Cu vial bakah cun nan kan kah, kan in thah lai tiah minung sawmnga hrang nih an vun rat hnawh kha a hmuh. A meithal cu thingkung hram ah a tun i a mah cu a tihtuk ah tingkung cung ah a va kai.\nMipi cu tingkung hram an vun phak cu a hmuh. A meithal hika ah a um ko amah cu khawika dah a zam manh dawi uh an ti zong kha a theih hna. Chun tiang zong ah a rak lawi ti lo tikah loriak pawl cu an i sawm i an kawl. Meithal zunhnih a puah zong cu loriak in an rak theih ko. Meithal a puahnak lei ah an va kawl tik ah thinghram ah meithal a tun cu an hmuh.\nAn auh len ko nain a hawi kho hna loh. A hraam thawng an theih thingkung cung an vun zoh cu a therh i a tla dengmang cang, thingkung cung ah an va lak zokzok. A rak tihtuk cang caah a holh khawh tilomi a si. Cun an tlunpi. A riahnak ah cun mitampi nih an rak rat hnawh i na kan kah caah na kan nawl loah cun kan i thah lai an ti. Cu zan cu zan khuadei an tuan tam.\nA thaizing September 11,2020 zingka teah a hawipa pakhat a sawm i Vok-thau sumh (6) le Ar-khong sen an i phorh i Pawpi a kahnak lei ah va rem ding ah an kal. Lam tanttim an phak ah khin nizan ah na kan rem ti loh, na tlai tuk cang. Rem kan duh ti loh an ti i nangmah na nunnak tu kan in lak lai an ti. A nawl lengmang hna. A hawipa a kalpi mi nih cun a hmu hna loh.\nA sinain a nawl lengmang hna tu cu a hmuh, vok cu a kal duh ti loh i a ke an vun khiah. An tih tuk cang i loriak kha phone in an hei chonh hna i loriak pawl cu an rak phan. Loriak pawl nih inn lei ah kan tlunpi lai an ti tiakah an tlunpi kho loh. Minung tamnawn nih an dawh, an nam len zong ah pe khat zong an tthial kho loh. Minung tamtuk nih a kan kham i zeiti hmanh in pahkhawh ding an si loh, nan ka kalpi kho bal lailoh hih tiah Pawpi a kap tu pa nih cu a ti hna.\nA khup ai bil i ka nunnak cu ka zuah ko uh, ka vok le ka ar hi cohlang ko uh a ti cu mipi nih an hmuh ko. Loriak pawl nih an kal pi len zongah minih dawhle kham bantuk in a hartuk cu an theih ve. Mi tamtuk nih a kan kham i nan ka kalpi kho lailoh hih a ti peng.Cu tikah loriak pawl nih inn lei kha phone an hei chonh hna i khuami cheukhat le Free Methodist pastor Kap Cin, UPC pastor Dawt Cung le Baptist pastor Zai Thluai Sung nih an hruai hna i khuami 15 hrawng an va kal.\nAn va phak tikah thil sining cu an va hmuh ve. Khuachia riantuan nak a si kha an theih tik ah Pastor Kap Cin nih bia a chim i thlacam nak he Jesuh Khrih min in khuacha cu a tthawl, UPC pastor pa zong nih Pathian bia chimnak a ngeih. Chik khat te ah mitampi an tlik kha cu Pu Siang Kung nih cun a hmuh. Ei hi hna pawl hi Jesuh min in an ra i tei khawh ding an si loh an ti i an zam dih a ti i Halleluiah tiah a au.\nMipi zong cu an au ve. Inn lei ah tluang tein an vun tlunpi i inn an phak in lomhnak biachimnak le Thlacam nak program an ngei.“Jesuh min an theih ah rulhreu mi an tli”. Credit:Pa Kep. Note: Mah konghi ahman taktak mi asi.


London ah um Kawlnu coronavirus in a zawtmi nih mipi nih kan thei herh tuk mi a chim cang; A tha tak tak (Video) – Thechinlungnews\nLondon ah um Kawlnu coronavirus in a zawtmi nih mipi nih kan thei herh tuk mi a chim cang; A tha tak tak (Video)\nCoronavirus ruangah vawlei cung ramkip cu muinak khur ah ka lut tak tak cang ko. Nifatina thimi an tlam thluamah i, a damlo mi an tam thluamah.USA politicians hna cu an thin huntuk cang caah WHO Director cu a rian in i phuah ding in an ti cang.\nUK ram London ah um Myanmar nu C-19 in a zawt ve mi nih a zohkhen ning kawl mipi theih ding in fiangtein a chim cang. C-19 in ka zawtve ti ka theih hnu ah thatein ka zoh khen ve i, keimah in inn ah ka um. Ni 1 le Ni 8 kar hi a har bik caan a si. Mah bantuk zawtnak nih kan pum chungah rian a vun ttuan tak tak hnuah cun zeihman rawl ei duhnak kan ngei ti lo.\nRawl ka ei duh lo tikah ka thah ba ngai. Tilum tampi ka ding i, cun paracetemol zong kha ka ei peng. Mah bantuk caan lio ah hin lungput hi a her ngai mi a si. Lungput a thawng a her tak tak. Video ah fiangtein zoh khawh a si. Video zoh duh mi caah VIDEO\nCoronavirus ruangah USA a buai tuk lio ah USA mipi le Trump caah thawngtha pakhat…….USA hi coronavirus chonh mi tambiknak ram a si cang. USA sibawi, mithiam le President Trump lungrethei in an um lio ah thawngpang tha pakhat cu zarte ni zanlei ah US President nih India MP. Modi cu phone in a chawn. paracetamol le hydroxychloroquine hi coronavirus damlomi zohkhennak caah sii thabik a si. Mah kongah Modi cu a chawn. President Trump nih modi a chawn hlan ah mah sii paracetamol le hydroxychloroquine hi ramdangah kuat lo ding in India nih nawl a chuak\nNatein USA nih mah paracetamol le hydroxychloroquine hi damlo mi zohkhennak caah an herh tuk caah PM. Modi a chawnnak ruang a si. Tu ni zanlei tiang khan India nih zeihman mah kawngah thawngthannak a tuah lo. President Trump nih India sin ah ka hal mi a ka cohlan piak lo ah cun a cun ah zeimaw ka tuah lai tiah a chim hnu tlawmpal ah India in USA h mah paracetamol le hydroxychloroquine kuat ding in biachank a tuah. Source : Business Today\nBe the first to comment on "London ah um Kawlnu coronavirus in a zawtmi nih mipi nih kan thei herh tuk mi a chim cang; A tha tak tak (Video)"


Hringsor Tu Pale Ni A Thawk Tu Le Ai Thawk Nak Tuan Bia – My News\nHringsor Tu Pale Ni A Thawk Tu Le Ai Thawk Nak Tuan Bia\nadmin June 18, 2022 Leave a Comment on Hringsor Tu Pale Ni A Thawk Tu Le Ai Thawk Nak Tuan Bia\nVawlei cung hmunkip ah kum fatin in kan hman tawnmi, “Hringsortu Pale Ni” timi a thawktu cu American ram, Spokane khua mi, Mrs. Sonora Smart an timi nu a si. A min taktak hi Sonora Louise Smart Dodd ti a si. Sonora Smart cu 1909, Biangreithlep thla zarh hnihnak Hringtu Nule ni ah a rak i pum i Pastor pa nih hringtu nule dawtnak kong a chimmi kha a theih tikah hringsortu a pa (William Jackson Smart) dawtnak cu fiangte in a hun thei than.A nu nih an ngakchiat lio tein a rak thihtak hna i a pa nih cun a rak hmeihpi hna. Unau chuahpi 6 lakah upabik le far fangkhat an ngeihchun a si. Sonora Smart nih a nu cu a rak ngai tuk i a celh tawn lo. Asinain, a pa nih Khrihfa ziaza in a thanter hna. Nu vanhai lo in a rak zohkhenh hna. Voikhat cu khuasik tlak lio hawhra lakah Sonora Smart nihcun a thi cangmi a nu cu inn ah a rak tin bal lo, ka dong lai a ti i, “Ka nu, ka nu” tiah a au pah in hawhra lak ahcun a tli thliahmah. Cu nihcun a pa thinlung cu fak ngai in a hno ter.\nSonora Smart cu a hung upat hnu zongah a nu zuun a ngai tuk tawn. Voikhat cu biakinn aa pumh lio ah Pastor pa thawngtha chimmi chungin nule dawtnak le pale dawtnak cu cuai a thlai tikah a lung a rak suk ngaingai. A pa nih an unaurual tein a dawt hna ning kha a ruat i ka pa hi hmaizah upat pek awk a tlak, upat pek ding hrimhrim a si, tiah a lung ah a hung chuak.Cuticun kum 1909 ah an Khrihfabu Chairman a simi Rev. Conrad sinah hringsortu pale upat peknak tuah dingin ca a tial i tuah ding ni caan zong a hei kuat chih. Cu a cakuat cu bukip Khrihfabu upa pawl meeting ah an rak lungtlinpi i kum 1909 Tangkawng thla zarh thumnak cu “Hringsortu Pale Upat Pek Ni” tiah Washington State, Spokane khua ah a hmasabik Hringsortu Pale Upat Peknak ni cu an rak tuah. Cu ni ahcun pale a nung rihmi cu Rose par a senmi an tonh hna i, a pa a thi cangmi cu Rose par a raangmi an rak tonh hna.\n“Hringsortu Pale Ni” cu American ram pumpi National Holiday ah sisehlaw a tha hnga maw tiah kum 1924 ah William Jennings Bysrant nih ram phunglam sertu hna sinah ruahnak a pekmi hna cu an rak lungtlinpi ve. Cuticun, a voi sawmthumnak Prime Minister Calvin Collidge nih Pur zarhthumnak cu “Hringsortu Pa Ni” tiah a thanh. Cu pinah, chungkhar cio nih kan pale cu upatnak le thangthatnak kan in pek hna tiah a rak thanhchih. Cu lawng si loin, “Hringsortu pale upat peknak hi hmunkip ah kan tuah hnu in palefa i dawtnak le i tlaihchannak a karh deuh,” tiah Harry C. Meek sinah ca a rak kuat.\nPrime Minister Wilson zong nih Hringsortu Pale Ni cu tha a peknak kong a langhter caah 1936 ah an miphun nunphung bantukin ser awkah committee an rak tuah. Cu kong cu Mrs. John Bruce Dodd nih a theih tikah ai lawmhnak a chim cawk lo. Cu hnu thawk cun Hringsortu Pale Ni cu American ram lawng si loin, vawlei cung hmunkip le ramkip ah tuah cio a hung si.Hringsortu pale upat peknak cu an rak tuah cio tikah Sonora Louise Smart Dodd sinah mitampi nih, “Na lungchungah zei khi dah na saduhthah le naa lunghmuihmi a si?” tiah bia an rak hal. Sonora Smart nih a lehmi hna cu, “Hringsortu Pale Ni ah innchungkhar dihlak ningin biakinn ah i pumh i, pale laksawng peknak le duhmi bia siaherh chimnak caan ngeih khawh cio hi ka duh bikmi a si” tiah a rak ti.\nCuticun, hringsortu pale upat peknak ni cu hmunkip ah an caan rem ning cio in an rak tuah tikah, Khrihfa bukip hruaitu upa hna tonnak le biakhiahnak in Pur zarh thumnak ah aa ruang tein tuah siseh an rak ti.Kum 1972 ah America President Richard Nixon zong nih Pur zarh thumnak cu Hringsortu Pale upat peknak si ko seh tiah a rak lungtlinpi ve hna. Cu thawk cun kum fatin in Pur zarh thumnak ah hringsortu pale upat peknak cu hmunkip ah pehzulh tein tuah cio a hung si.\nAn Sual Man cu An Hmuh Ahau Ko An Tuh Man An Zun →\n← KIA Le PDF Thiamhlei Commando Ralkap 7 Nih SAC Ralkap 18 Nak Tlawm Lo An Thah Hna


Hneksaknak Ton tikah Tangdor tein Na Um Kho Peng | Cawn Awk Cauk\nVennak Innsang (Cawn awk Cauk) | 2017 January\nREL KA DUH Acholi Holh Aukan Baoule Holh Batak (Karo) Batak (Simalungun) Batak (Toba) Biak Bislama Holh Cambodia Holh Chin (Hakha) Chokwe Holh Chol Holh Chopi Chuabo Holh France Holh Garifuna Holh Greenland Holh Hmong (White) Iban Holh Italy Holh Javanese Karen (S'gaw) Kazakh Holh Kikongo Holh Kimbundu Holh Kisi Holh Krio Laos Holh Lhukonzo Holh Lifu Holh Lomwe Holh Macua Holh Malta Holh Mam Holh Mapudungun Holh Mauritius Creole Holh Mazatec Holh (Huautla) Mirang Holh Mixe Holh Mizo Holh Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ngabere Holh Ngangela Nias Holh Niuean Holh Nyaneka Holh Nyungwe Pidgin (Cameroon) Portugal Holh Quechua Holh (Ancash) Quechua Holh (Ayacucho) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romany (Macedonia) Cyrillic Romany (Southern Greece) Runyankore Holh Saramaccan Holh Sena Holh Seychelles Creole Holh Spain Holh Sunda Tahiti Holh Tlapanec Holh Tojolabal Holh Totonac Holh Tshwa Holh Tzeltal Holh Uigur Holh (Cyrillic Cafang Hmanmi) Umbundu Holh Urdu Holh Wallisian Holh Wayuunaiki Holh\nHneksaknak Ton tikah Tangdor tein Na Um Kho Peng\n“Na Pathian he tangdor tein kalṭi.”—MIK. 6:8, NW.\nHLA: 48, 19\nKan rian ṭha tein ṭuan khawh awkah tangdornak nih zeitindah a kan bawmh khawh?\nThangchiatnak asiloah thangṭhatnak hna inkhawh awkah tangdornak nih zeitindah a kan bawmh khawh?\nA ṭhami biakhiahnak tuah awkah tangdornak nih zeitindah a kan bawmh khawh?\n1-3. Judah ram i profet nih zeidah a rak tuah lo, a phichuak cu zeidah a si? (A hramthawknak hmanthlak zoh.)\nISRAEL siangpahrang Jeroboam nih Bethel khua ah a hmaan lomi biaknak caah biakṭheng pakhat a ser. Jehovah nih Jeroboam sinah biaceihnak thawngpang thanh awkah Judah ram i profet pakhat kha a thlah. Aa toidormi profet nih Jehovah nawl kha a ngaih i mah thawng kha a va thanh. Mah tikah siangpahrang cu profet cungah a thin a hung tuk, asinain Jehovah nih a rak huhphenh.—1 Si. 13:1-10.\n2 Jehovah nih profet kha Israel ram ah “rawl zong na ei lai lo i ti zong na ding lai lo, na ratnak lam zongin na kir lai lo” tiah nawl a pek. A kirlei ah amahle amah kha Jehovah profet ka si tiah aa timi tarpa he an i tong. Mah tarpa nih a inn ah rawl ei awk le ti din awkah profet kha a sawm. Mah tikah profet nih Jehovah nawlngaih loin tarpa sinah a kal. Mah kha Jehovah nih a duh lo. Cucaah innlei a tlunnak lam ah profet cu chiandeih he an i tong i chiandeih nih a rak thah.—1 Si. 13:11-24.\n3 Profet nih Jehovah nakin tarpa bia ngaih awkah zeicah bia a khiah ti cu kan hngal lo. Asinain Jehovah he ‘tangdor tein a kalṭi’ zungzal lo ti kha cu kan hngalh. (Mikah 6:8 rel.) * Baibal nih Jehovah he kalṭi a ti tikah Jehovah i bochan, a uknak cohlan le a lamhruainak zulh hna aa tel. Aa tangdormi nih cun a zungzal in thlacam a hau ti kha a hngalh. Profet nih Jehovah lamhruainak aa thlen le thlen lo kha a rak hal khawh ko. Asinain a rak hal timi Baibal ah a um lo. A caan ah kannih zong a har tukmi biakhiahnak hna tuah a hauh tikah mah he aa tlaiin Jehovah duhnak kha fiang tein kan hngal men lai lo. Asinain Jeovah lamhruainak kha tangdor tein kan hal ahcun palhnak ngan hna tuah lo awkah a kan bawmh lai.\n4 A hmasa capar in Khrihfa hna caah tangdornak cu zeicah a biapit ti le tangdornak ah zei hna dah aa tel ti kha kan hngalh cang. Asinain zei bantuk thil sining nih dah kan i tangdornak kha a hneksak khawh? Hneknak ton tikah tangdor tein kan um khawh peng nakhnga zeidah kan tuah khawh? Mah biahalnak a phi hngalh awkah hneksaknak a chuahter khomi thil sining pathum le thil sining pakhat cio kha fimkhur tein zeitindah tawnghtham khawh a si ti kha atu kan i ruah hna lai.—Ptb. 11:2.\nThil Sining aa Thlen tikah\n5, 6. Barzillai nih tangdornak kha zeitindah a rak langhter?\n5 Kan sining asiloah kan rian aa thlen tikah kan lehrulh ning nih aa tangdormi kan si taktak le si taktak lo a langhter khawh. Siangpahrang David i zumhawktlakmi a hawikom Barzillai sinin kan cawn khawh. Kum 80 a si cangmi Barzillai kha David nih siangpahrang inn i um awkah a sawm. Mah cu a sunglawi tukmi tinvo a si ko nain Barzillai nih a rak al. Anih cu a tar cang i David caah thilrit si lai kha a duh lo. Cucaah amah canah a fapa si dawh a simi Chimham tu kha i kalpi awkah a rak chimpiak.—2 Sam. 19:31-37.\n6 Tangdornak nih a tlarimi biakhiahnak tuah awkah Barzillai kha a rak bawmh. Barzillai nih rian a ṭuan khawh ti lo caah, dai tein um a duh caah David sawmnak kha a almi a si lo. A sining aa thlenmi le ri a ngeihmi kha a cohlan caah a si. Cun a tuah khawh lomi rian kha lak a duh lo. (Galati 6:4, 5 rel.) Dirhmun, minthannak le mi nih cohlanmi sinak cung lawngah lungthin kan chiah ahcun mahzawn lawng aa ruatmi kan hung si lai, i zuamnak hna a hung chuak lai i a donghnak ah lungrawhnak kan tong lai. (Gal. 5:26) Aa tangdormi kan si ahcun kan thil ti khawhnak le kan ṭhawnnak hna kha Jehovah thangṭhatnak le midang bawmhnak ah hman dingin a kan forh lai.—1 Kor. 10:31.\n7, 8. Tangdornak nih mahle mah i bochan lo awkah zeitindah a kan bawmh?\n7 Rian asiloah nawlngeihnak tam deuh in pek kan si tikah tangdor tein um zungzal cu a har kho men. Nehemiah sinin kan cawn khawh. Jerusalem khua mi hna i an sining kha Nehemiah nih a theih tikah Jehovah sinah fakpi in thla a rak cam. (Neh. 1:4, 11) Jehovah nih Nehemiah thlacamnak kha a rak leh. Siangpahrang Artazaksis nih Nehemiah kha mangkibawi in rian a rak pek. Nehemiah cu a sangmi dirhmun, rumngeihnak le nawlngeihnak hna a ngei ko nain amahle amah aa bochan bal lo. Jehovah lamhruainak kha a kawl i a Nawlbia kha hmaan tein a rel peng. (Neh. 8:1, 8, 9) Nehemiah cu mi tampi cungah nawl a ngei. Asinain a nawlngeihnak kha amah ṭhatnak ca asiloah midang kha puarhrangpi in pehtlaihnak caah a hmang bal lo.—Neh. 5:14-19.\n8 Nehemiah bantukin rian tam deuh kan hmuh asiloah kan rian aa thlen tikah toidor tein um zungzal kan duh. Kanmahle kanmah i bochan kha kan duh lo. Mi pakhat nih zeitindah amahle amah a hun i bochan khawh? Tahchunhnak ah, Khrihfa upa pakhat nih a hmuhtonnak lawng kha aa bochan a si ahcun Khrihfabu kongkau hna a tawnghtham tikah thla a cam hmasa men lai lo. Asiloah unau pakhatkhat nih biakhiahnak a tuah hmasa hnuah mah a biakhiahnak kha thluachuah pek awkah Jehovah sinah thla a cam men lai. Asinain aa toidormi nih cun a hlanah a rak ton lengmangmi thil a ton tik hmanhah amahle amah kha aa bochan lo. A thil ti khawhnak cu Jehovah he tahchunh khawh a si lo ti kha aa cinken peng. (Phungthlukbia 3:5, 6 rel.) Tuchan vawlei ah mi tampi cu anmah zawn lawng an i ruat i midang cung um awkah an i zuam. Asinain Jehovah salle cu cutin an si lo. Kan rian ruangah kan innchungkhar le Khrihfabu i midang nakin kan ṭha deuh tiah kan i ruat lo. Mah canah Pathian timhtuahnak i kan dirhmun kha i cinken in unau pawl he hmunkhat ah rian kan ṭuanṭi.—1 Tim. 3:15.\nAn Kan Thangchiat asiloah An Kan Thangṭhat tikah\n9, 10. Midang nih a ding loin an kan pehtlaih tikah tangdornak nih zeitindah a kan bawmh khawh?\n9 Pakhatkhat nih a ding loin a kan thangchiat tikah kan thin a hung kho. Hannah nih mah thil kha a rak ton. Hannah cu a vapa nih a dawt tuk ko nain aa nuam kho lo. Peninnah nih a ti hraam peng caah a ṭap tawn. Hannah nih fa ngeih a duh tuk ko nain a ngei kho lo. Nikhat cu a ngaih a chia tuk i thlacam awkah puan biakinn ah a kal. A ṭahmi kha Tlangbawi Ngan Eli nih a hmuh tikah zu na ri tiah sual a puh. Cu bantuk thil a tong ko nain tangdornak a ngeimi Hannah nih amahle amah aa sum i Eli kha upatnak tein a rak lehrulh. A hnuah hmual a ngei tukmi Hannah thlacamnak cu Baibal ah khumh a si. Mah thlacamnak ah zumhnak, thangṭhatnak le lawmhnak hna aa tel.—1 Sam. 1:5-7, 12-16; 2:1-10.\n10 Tangdornak nih “ṭhatnak tu in ṭhatlonak kha tei” awkah a kan bawmh khawh. (Rom 12:21) Satan vawlei cu ṭhatlonak in a khat. Cucaah a ding loin pehtlaih kan si tikah kan khuaruah a har awk a si lo. A ding loin pehtlaih kan si tikah kan thin a hung kho ko nain mah intuarnak kha doh a hau. (Salm 37:1) Unau pawl he buaibainak kan ngeih tikah kan lung a fak khun men lai. Asinain aa tangdormi nih cun Jesuh kha aa zohchunh ko lai. Baibal nih hitin a ti: “Serhsatnak bia in an ti tikah serhsatnak bia in a let hna lo. . . . ding tein bia a ceihtu Pathian tu kha aa bochan.” (1 Pet. 2:23) Phuhlam cu Jehovah rian a si ti kha a hngalh. (Rom 12:19) Kannih zong tangdor tein um kan duh i ‘ṭhatlonak kha ṭhatlonak in lehrulh kan duh lo.’—1 Pet. 3:8, 9.\n11, 12. (a) Midang nih an kan thangṭhat asiloah an kan faak tikah tangdornak nih zeitindah a kan bawmh khawh? (b) Kan thil hruk le kan ziaza in tangdornak kan ngeih kha zeitindah kan langhter khawh?\n11 Mi nih an kan thangṭhat tik asiloah an kan faak tik zongah kan i tangdornak cu hneksak a si kho. Esther cu khuaruahhar awk tlak in a sining aa thlen tikah a lehrulh ning kha ruathmanh. Anih cu Persia ram i aa dawh bikmi nu hna lakah aa tel. Siangpahrang lungthin lak awkah aa zuammi Persia ram i nu pawl he kumkhat chung rak ṭamhmawih a si. A hnuah siangpahrang nih Esther kha a nupi caah a thim. Asinain mah thil vialte nih Esther lungput cu a thleng hlei lo. Esther nih amahle amah kha a biapi bikmi ah aa chia lo. Tangdornak, nemnak le upatnak a langhter zungzal.—Esther 2:9, 12, 15, 17.\nKan thil hruk-aihning nih Jehovah le midang kan upat hna kha a langhter maw asiloah tangdornak a ngei lomi kan si dah a langhter?(Catlangbu 12 zoh)\n12 Aa tangdormi kan si ahcun kanmah le midang kan upat hna kha kan thil hruk-aihning le kan ziaza in kan langhter ko lai. I uanthlar in midang lungthin lak awkah i zuam loin “nemnak le daihnak lungthin” tu ngeih awkah kan i zuam lai. (1 Peter 3:3, 4 rel; Jer. 9:23, 24) Kanmahle kanmah kan i hmuhning cu kan biachim le kan tuahsernak ah a lang ko lai. Tahchunhnak ah, kan tuahmi, kan hngalhmi kong le kan hngalhmi minung hna ruangah midang lungthin lak awkah kan i zuam men lai. Asiloah midang he ṭuanṭinak in kan hmuhmi hlawhtlinnak kha kanmah ruangah hmuhmi bantukin kan chim men lai. Asinain Jesuh kong kha ruathmanh. A fimnak in midang lungthin a lak khawh ko. Mah canah Baibal tu kha atu le atu a cherhchan. Mi nih amah si loin Jehovah tu kha thangṭhatnak pe hna seh ti a duh.—Johan 8:28.\nBiakhiahnak Kan Tuah tikah\n13, 14. A ṭhami biakhiahnak tuah awkah tangdornak nih zeitindah a kan bawmh khawh?\n13 Biakhiahnak kan tuah tik asiloah midang biakhiahnak nih a kan hnorsuan tikah tangdornak kan ngeih a hau. Lamkaltu Paul cu Sisaria i a um lioah Jehovah pekmi rian liim awkah Jerusalem khua ah kal a duh. Asinain profet Agabas nih a kal ahcun tlaih a tong lai tiah a chim. Thah hmanh a tong kho. Cucaah unau pawl nih Paul kha kal lo awkah an rak thlauh. Asinain Paul nih Jerusalem i kal awkah bia a khiah. Mah cu amahle amah aa bochan ruangah maw a si? A si lo, Paul cu aa tangdormi a si i Jehovah kha lungthin dihlak in aa bochan. Unau pawl cu aa tangdormi an si caah Paul biakhiahnak kha an cohlan i an rak kalter.—Lam. 21:10-14.\n14 Thil sining zeidah a lawh lai ti kan hngalh khawh lo tik asiloah kan uk khawh lo tik hmanhah a ṭhami biakhiahnak tuah awkah tangdornak nih a kan bawmh lai. Tahchunhnak ah, caantling rian pakhatkhat ah i tel dingin kan ruah hei ti u sih. Asinain kan zawt tikah, kum upa a simi kan nu le kan pa bawmh an herh tikah, kanmah theng kan hun upat tikah zeitindah kan tuah lai? Mah kong he aa tlaiin thla kan cam i hlathlainak kan tuah hnu hmanhah a phi kan hngal kho lo. (Pct. 8:16, 17) Asinain Jehovah kan i bochan ahcun ri kan ngeihmi kha kan hngalh lai i cohlan awkah a kan bawmh lai. Ṭha tein hlathlainak kan tuah lai, midang ruahnak cheuhnak kan hal hna lai i a biapi bikmi cu lamhruainak hmuh awkah thla kan cam lai. Mah hnuah Jehovah thiang thlarau lamhruainak ningin kan tuah lai. (Phungchimtu 11:4-6 rel.) Cutin kan tuah ahcun kan biakhiahnak kha Jehovah nih thluachuah a pek lai asiloah kan i tinhnak kha thlen awkah a kan bawmh lai.—Ptb. 16:3, 9.\nTangdornak Tam Deuh in Ngeih khawh Ning\n15. Jehovah kong ṭha tein ruahnak nih toidor tein um awkah zeitindah a kan bawmh?\n15 Zeitindah tangdornak tam deuh in kan ngeih khawh? Lam pali in kan i ruah hna lai. Pakhatnak, Jehovah kong ṭha tein ruah a hau, mah cu Pathian cu zei bantuk Pathian dah a si timi kong thukpi in ruah kha a si. Jehovah he kan i tahchunh tikah zeitluk in dah kan hmet i zeihmanh kan si lo ti kha kan hun hngalh. (Isa. 8:13) Minung le vancungmi he si loin a Ṭhawng Bikmi Pathian he rian kan ṭuanṭi ti kha i cinken. Mah kong ruahnak nih “a ṭhawngmi Pathian kut toi ah toidor tein” um awkah a kan forh lai.—1 Pet. 5:6.\n16. Pathian dawtnak kong ruahnak nih tangdornak ngeih awkah zeitindah a kan bawmh?\n16 Tangdornak tam deuh in kan ngeih khawhnak a pahnihnak lam cu Jehovah nih zeitluk in dah a kan dawt ti ṭha tein ruah kha a si. Paul nih Khrihfabu kha minung pum he a tahchunh. Jehovah nih minung pum cheubang vialte kha man a ngeimi in a ser. (1 Kor. 12:23, 24) Kannih zong kan dihlak in Jehovah caah kan sunglawi. Midang he a kan tahchunh lo i palhnak kan tuah tik zongah a kan dawtnak kha a ngol lo. Cucaah Jehovah nih a kan dawt timi hngalhnak nih himnak a kan hmuhter khawh.\n17. Midang ṭhatnak kan kawl ahcun zeitindah ṭhatnak kan hmuh lai?\n17 Pathumnak, Jehovah bantukin midang an ṭhatnak kan kawl ahcun tangdornak tam deuh in kan ngei lai. A biapi bikmi si awk le midang cungah saya ṭuan awkah i zuamnak nakin midang kha ruahnak cheuhnak kan hal hna lai i an ruahnak lungtho tein kan cohlan lai. (Ptb. 13:10) Unau pawl nih tinvo sung hna an hmuh tikah kan i lawm lai. Cun Jehovah nih kan dihlak in amah biaknak nawl a kan pek caah Jehovah cungah kan i lawm lai.—1 Pet. 5:9.\n18. Tangdornak tam deuh in ngeih awkah kan chiaṭha thleidannak lungthin kha zeitindah kan cawnpiak lai?\n18 Palinak, kan chiaṭha thleidannak lungthin cawnpiak awkah Baibal phunglam kan hman tikah tangdornak kan hun ngei deuh lai. Mah phunglam hna nih Jehovah ruahnak le hmuhnak hna ngeih awkah a kan cawnpiak. Thil sining hna kha Jehovah hmuhning in hmuh awk kan cawn tikah Pathian duhmi lam in biakhiahnak kan tuah khawh lai. Baibal kan hlathlai, thla kan cam i kan hngalhmi kan zulh tikah kan chiaṭha thleidannak lungthin cu a hung ṭhawng deuh lai. (1 Tim. 1:5) Midang kha kanmah nakin biapi deuh ah kan chiah hna lai. Cutin kan tuah ahcun Jehovah nih a kan ‘cawnpiaknak kha a donghter lai’ i tangdornak le a dang a ṭhami sining pawl ngeih awkah kaan bawmh hna lai tiah bia aa kam.—1 Pet. 5:10.\n19. Tangdor tein kan um khawh zungzal nakhnga zeinihdah a kan bawmh lai?\n19 Hi capar a thawknak ah kan i ruahmi Judah ram i profet pa kong kha naa cinken maw? Tangdor tein a um zungzal lo caah a nunnak le Jehovah he an i pehtlaihnak kha a rak sung. Asinain hneksaknak tangah tangdor tein kan um kho zungzal ko. Mah cu a si kho ko ti kha hlanlio le tuchan i zumhfekmi Pathian salle tampi nih an langhter. Jehovah kan biaknak a sau deuhdeuh tikah amah kha kan i bochan deuhdeuh ve awk a si. (Ptb. 8:13) Kan sining cu zeiti a si hmanhah Jehovah he kan kalṭi kho ko. Mah cu a sunglawi bikmi tinvo a si. Cucaah Jehovah he tangdor tein kan kalṭi khawh zungzal nakhnga kan si khawh chungin i zuam hna u sih.\n[A Tanglei Fianternak]\n^ cat. 3 Mikah 6:8 (NW): “Nannih hmunkip, kaakip i a ummi vialte hna, Pathian nih cun thilṭha kha zeidah a si ti cu aan chimh cang ko ṭung hna; Aan halmi hna cu ding tein thil ti le zaangfahnak ngeih le na Pathian he tangdor tein kalṭi kha pei a si ko cu.”\n“BAWIPA cu i Bochan U law Ṭhatnak kha Tuah U”\nZalong tein Thimnak Nawl Laksawng kha Sunsak\nTangdornak Ngeih cu Zeicah a Biapit Rih\n“Na Zumhmi kha va Kenter Hna”\nText Digital cauk download option VENNAK INNSANG (CAWN AWK CAUK) 2017 January\nVENNAK INNSANG (CAWN AWK CAUK) 2017 January


United Nations Security Council President “Hybrid Press briefing President thar nih a tuah” – The Cherry Par\nUnited Nations Security Council President “Hybrid Press briefing President thar nih a tuah”\n1. Ralkap nih nawlngeihnak a lak ni thawk bak kha United Kingdom nih UNSC ah President a tuan. Press Release te long Myanmar kong ah a chuah khawh. 2. March thla thawk khan United States of America nih President a tuan ve. Statement by President – President min tein thanhca a chuah ve. 3. Nihin April nikhat thawk in Vietnam Ambassador Dang Dinh Quy nih President tuan hram a thawk ve. Thanhca te tal cu chuah dawh a si ve.\n4. Zeibantuk thanhca an chuah zong ah ralkap nih zeihmanh ah a rel piak hna lo. China thawngin Resolution an chuah khawh lo caah thanhca an chuahmi cu ralkap caah pakpalawng bantuk a si. 5. Zeibantuk a si hmanh ah thanhca an chuahmi te zong hi an chuah lonak cha cun a tha hnem deuh ko. Vietnam hruainak tangah zeidah a lawh te hnga! Atu hi Press Conference a tuah cuahmah liopi a si.\n6. China le ASEAN hna an policy cu hruhnak phung a si. Kaphnih in tonnak kan ngei hna lai an ti. Ralkap cu thonginn chungah an um lo. Atu biaruahnak an ngeih peng hna. Khatlei cu thonginn chungah an um dih. Atu tong biaruahnak an ngei kho hna lo. Hruhnak phung “stupid policy” ka ti. Credit: Thawng Za Pum\n← I zam taak caan a si lo\nRalkap nih Natchawng khua cu an lak khawh cang tiah Kalay lei in thawng an kan thanh! →


PRESIDENT TRUMP CU AN CHOIPI RUANGMANG KO CANG HIH – The Chinlung Post\nPresident Donald Trump cu Covid-19 zawtnak hrik an hmuh hnu ah Marine One helicopter in Walter Reed medical center an kalpi. Mah hnu ah Maryland ralkap sizung ah an chiah. White house South lawn in amah tein a kal I, a kutpi in thump up a piah hnu ah helicopter cungah a kai. Ka tha ko tinak a si.\nPresident Donald Trump zawt ruangah a lawm bikmi cu China si dawh an si. China palai pakhat nih Trump nih Covid 19 zawtnak zei i a rel lo tuk ruangah a tuh baktuk in a zuun” an ti. President Mike Pence le a nupi cu Covid-19 an test hna I negative an si. Asinain a umnak Naval Observatory inn ah an i erh ve. President Donald Trump a cei tuk ahcun Vice President Mike Pence nih a rian zeimawzet a chan khawh men ti a si.\nAsinain President Donald Trump nih Vice President Mike Pence sin ah zeibantuk power hmanh a pe rih lo ti a si. Democrats Presidential Joe Biden zong covid-19 a test I negative a si, asinain leng chuak loin in inn ah a erh colh ve ti a si. House Speaker Nancy Pelosi zong a doctor nih inn ah I erh ding in ruahnak a pek an ti.\nSupreme Court justice caah President Donald Trump nih nominate a tuahmi, Amy Coney Barrett cu covid-19 a test ve I, hrik an hmuh lo, asinain quarantine in a un ve. Democrats pawl nih Amy Coney Barrett quarantine in a um caah Supreme Court fehternak tuah dingmi vialte a ni thla thawn dingah an I zuam. Asinain Senate Republican hruaitu hna nih duh dawh an si lo.\nTuchun ah Democrats pawl nih House ah $2.2trillion coronavirus stimulus package cu vote 214-207in an pass. Mah an pass mi cu Republican pawl nih lungtlin dawh a si lo caah ceihmainak an ngeih hmasa a hau thiamthiam lai tiah zumh a si. Republican party nih cun 1.6 trillion lawng bawmhnak pek an duh.Asinain kap hnih an chuahpi ah stimulus check minung pakhat $1200 cu an cohlan veve. Kap hnih lungtlin khawhmi an ngeih rih lo caah cozah bawmhnak pek dingmi bia an khiak kho rih lo. Credi. Salai Lairamthang\nPU NO TTAHPEH CNLD NIH KHUATE AN KALNAK PAOH AH AN CHIM DIH


Voikhat cu khua khua khat ah ruah asur lonak caan asau ngai cang caah an khua ningpi i pum in ruahsur nakding caah thlacamnak an tuah. Khuami kip, bu kip, chungkhar tling tein cu thlacamnak ah an kal cio ve.\nKa piangthar atimi tampi an i tel. Evangelist tam nawnpi an um ve fawn. Bukip pastor pawl an bible cauk cio he an rak ra cio ve. Thlacam thiam an timi pawl an um ve. Holh theilo a holh thiammi pawl an tthu ve. Khuang tum pah i lam lo cun thlacam a tui kho lo atimi pawl an khuang he an hung ve. Phungchimh sau uar lomi mino samsen pawl tam nawnpi an i tel ve. Zarhpini pumhnak i skirt tawi le jean tawhrolh aarek ngaimi thengtheng hruk a huam ngelcelmi nuhngak no laklawh tete zong tthut awk an that lo caah dir bu in an i pum ve. Bible cawnpiaknak le phungchimh tik pauh i lusuk a hmang ngaimi, a ngu lengmang mi khrihfabu upa an tling dih ngawt. Zumhnak le pomning aa dang ciociomi an si ko nain hmun khat te ah anmah satal cio in Pathian sinah thla an cam ti. Aw thangpi in a aukhuangmi an um bantuk in, thinlung chung te-in Pathian sin thlacam mi an um. Biafang dawh le bia thuk a hmangmi an um bantuk in, an duhnak zawnte bak "Bawipa hihi ka duh, Jesuh min in - Amen" ati i a thlacam dih colh tu zong an um cio.\nHi tluk mi phun tling tampi an ratnak a ruang cu ruahsur seh tiah Pathian sin thlacam ding ah asi. Asinain, sifak ngaimi hngakchia pate pakhat lawng nih nithawng arak i put, Pathian nih ruah a sur ter taktak ko lai tiah a zumh caah. Ruah cu ciin taktak in a sur taktak i midang cu an ciin dih.\nMi tampi nih thla kan cam cio, Pathian kan zum cio ko kan ti nain kan tuarsernak nih a zulh tawn lo.\nZumhnak ngeih kan ti hi, kan i ruahchanmi kan hmuh ṭheo lai ti kan zumh le a taktak le a ngaingai a simi thil kan mit in kan hmuh khawh lomi hi an um ko ti kan zumh hi a si.\nJeim 2:14, 2:17\nKa u le ka nau hna, pakhat khat nih, “Zumhnak ka ngei,” ti seh law, cu zumhnak cu a tuahnak nih a langhter ṭung lo ahcun, zeidah a ṭhathnem? Cu zumhnak nih cun a khamh khawh lai maw? Tuahnak zeihmanh a chuahter lo ahcun zumhnak cu a thimi thil a si ko.


Kawl Ralkap Bomb in Khuami 5 an Thi, Tam Ngai Hliamhma an Tuar – THE CHIN JOURNAL\nKawl Ralkap Bomb in Khuami 5 an Thi, Tam Ngai Hliamhma an Tuar\nRakhine ram, Buthituang pengkulh Sitaung khua ah khuami 5, March 21 zaan ah bomb nih a tlak hna i an nunnnak a liam. Minung tam ngai hliamhma an tuar.\nBomb puahnak in a thimi hna hi Myat Shew Thein (21), U Maung Aye Htun (50), Daw Than Nyunt (49), Aung Than Htey (16) le kum 79 tarnu pakhat an si.\nMithmuh tette Sitaung khuami pakhat nih “U Maung Aye Htun le a nupi Daw Than Nyunt, Myat Shwe Thein le Aung Than Htey an thihmi ka hmuh. Tarnu belte cu an inn ah a thi, cozah ralkap nih an kahmi a si. Nizaan zaan sml. 7:00 hnu ah meithal le bomb in an kah. Zaan khuadei an kah, khuami tam taktak hliamhma an tuar” tiah a chim.\nHi kong he pehtlai in ralkap lei chimnak nawl ngeitu Colonel Win Zaw Oo nih “Cozah ralkap nih a ruang um loin kahnak an tuahmi cu a um lo, khuachung in AA nih an kah hna ruang ah an kah vemi hna a si. Sitaung khuachung in AA nih an rak kah hna ruang ah an kah vemi hna a si. Kanmah lei zong hliamhma tuar an um” tiah a chim.\nSitaung khua in a zaammi nu pakhat zong meithal kahnak in a nunnak a liam. Cun, kum 79 tarnu zong a inn chung aa thuh lio ah a thi, khuami 4 tu cu an i thuh lio ah bomb nih a rak tlak hna i an nunnak a liam.


Kawl Party NLD Nih An Mah NLD Party Rakhine Miphun U Nyi Puh Kha Cheif Minister Ah An Rak Thim — Salai Ephraim Thawngpang\nKawl Party NLD Nih An Mah NLD Party Rakhine Miphun U Nyi Puh Kha Cheif Minister Ah An Rak Thim\nUSDP nih 2010 lio ah Rakhine ram Uk tuding ah anmah Kawl miphun Ralkap Bawi U Maung Maung Onh bak kha Chief Minister ah, an chiah piak caah, Rakhinevmiphun pawl Cu an thin a hung tak tak. Cu caah AA Ralkap tiin a chauk nak cu si.\n2015 lio ah Rakhine ram ah Rakhine Party ni NLD kawl party cu fak tuk in Vote an tei ko nain, Kawl Party NLD nih an mah NLD Party Rakhine miphun U Nyi Puh kha Cheif Minister ah an thim piak than. NLD nih, Rakhine Cheif Minister caah anmah Kawl miphun NLD Upa ah thim a duh than naiin. AA ralkap pawl ni , nanmah kawl nih Rakhine Cheif Minister nan ka tuan ter than a Cun kan thah bak ko lai. Na ngam a cun rak ka tuan ko u tin an thih phaih hna caah ah an mah Rakhine miphun U Nyi Puh kha an thim piak nak cu si. Rakhine AA ralkap hi an um lo selaw. Kawlnih a tu tiang, Rakhine hi an neh sawh peng ko lai. A si nain , AA a um hnu a cun , Kawl nih Rakhine hi an tih tuk cang hna.\nKan nih CHIN ram zawnghi hmai lei ah Kawl mi phun an tam tuk cang a cun, Kawl nih Vote a kan tei peng lai leh, CHIN HLuat Daw ah Kawl MP lawng te ansi lai, CHIN mi caah cun (Zae Za Win Kyi) MP lawng khi a kan pek lai. A tu zawng hi zoh ko u. Kan Chin Miphun Budish biak nak a bia mi pawl ni cun, Kan Chin Mi phun nak in Kawl miphin kha a tanh pi dioh hna. kan CHiN ram kuapi Midat, Kampalet, Kyin Doi leh Paletwah peng hna ah khi cun Budish a lut mi an tam hlua mah ko cang. Anmah Kan Chin Budish pawl ni zawng an ka tanh pilo cu ta, Zeitin a maw? Kawl Budish hna ni cun, Kan Chin Party kha a kan tanh pikho lai.\nKawl mi kan Kham kho nak hgna a cun, kannmah Kan CHIN party hrim hrim nih Pyithongsuh hluat ah Federal phunglam in miphun hme nih, miphun ngan kham kho nak caah kan chim laileh, tanh pitu Vote ngah kho nak caah kan i zuam a hau. Mah Miphun hme nih Miphun ngan kham duh nak Phung lam hi cu NLD kawl party nih zei tik hman ah a kan tuah piak duh lai lo. Cu caah a tu thawk in kan mah nih kan i zuam a hau. Hmai lei ah NLD nih Democracy dik tak a ngah cang hnu ah kan tuah ko lai nati a cun. NLD nih Democracy diktak an ngah hlan ah kanram chung ah kawl mi phun a khat cang lai. Cu hnu ah kan tuah duh zawng ah, kan Chin ram Chung ah, tuah du lo nak Kawl miphun Vote nih a kan tei peng ko cang lai.\nKan U nau, KA CHIN ram leh KA ZAA ram hna khi chu Kawl mi phun a let in an tam cang le, Kawl Party le Kawl miphun pawl khi Vote an tei kho nak hnga an har tuk cang.Cuah 2021 ah kan Chin miphun dih lak nih pakhat hman tangh tak lo in CHIN PARTY CNLD hi Vote pe cang hna u sih. Kan CHiN ram nih Kawl Kut tang in an luat kho nak hnga , kan thisen luawng kan ngamh ve lo nain ,kan lu kan pe ngamh lo nain, Kan kutdongh tal hen cu , Kawl miphun khi doh ngamh veng cang u si tiin kan nawl hna.\nCredit: Aung Chin Bo\nTagged Kawl Party NLD Nih An Mah NLD Party Rakhine Miphun U Nyi Puh Kha Cheif Minister Ah An Rak Thim\nKawl Ralkap Cawlcangh Ning Le Daw Suh Ky Rian Tuan Ning Tiangin UN Security Council Nih A Kher Hlai Cang →\n← Israel Prime Minister Benjamin Netanyahu A Loh Ko Tung Lai Hi Mr Benny Gantz Pei Mipi Nih Thim An Timh Ko Cang Hi


Kim Jong-Un A Rak Langhthan Mi Ruang Ah Pu Trump Zong Ai Rak Lawmtuk Ve Ko Hi Teh – Chin 11 News\nKim Jong-Un A Rak Langhthan Mi Ruang Ah Pu Trump Zong Ai Rak Lawmtuk Ve Ko Hi Teh\nChikhat te chung ah online media nih buaipi ngai mi N. Korea hruaitu Kim Jong-Un hi ni 20 chung hrawng cu a thawnpang le a sining zeihmanh theih khawh a si lo caah a thi ko lai tiah mi tampi nih rak purhdah cio a si. Kim Jong-Un kong hi social media nih Breaking News ah voitam bik a tial mi zong a si lai tiah ruah mi a si.\nNi 20 chung hrawng a thawngpang theih a si ti lo mi Kim Jong-Un kha Heart Surgery ai tuah ti hi fiang tein chim khawh a si. Zeiruang ahdah heart surgery ai tuah ko tiah an chim khawh ti a si ah cunni 20 chung a tlau hnu in a rak chuahthan ah khan Ribbon a tan lio ah tha tein zoh tikah a kehlei kut ah sii chunh nak tthim an bunhnak hmun zong ai hngal kho rih ko ti a si.\nKim Jong-Un a rak langhthan lio ah khan N.Korea thawngzamh nih an rak langhter cangka in President Trum nih a Twitter ah ca a tial cawlh ve. President Trump hi midang kong ah comment tial a hmang lemlo mi a si nain a unau pa Kim Jong-Un a rak langh than ah khan cu a lawmtuk ve I hi ti hin comment a pek ve “I, for one, am glad to see he is back, and well!” tiin President Trump nih cun a Twitter a tial hi a si.\nCh: RALTHUAM & TUNLAI KHAWVEL


Melbourne Sathahnak Rianttuan Laimi (5) COVID-19 Zawtnak an Ngei – THE CHIN JOURNAL\nMelbourne Sathahnak Rianttuan Laimi (5) COVID-19 Zawtnak an Ngei\nMay 4, 2020 May 4, 2020 | The Chin Journal | Hakha, Chin State\nAustralia Ram, Victoria ramkulh ah COVID-19 zawtnak a ngeimi minung 22 an hmuh chap hna i, cu chung ah cun Laimi minung 5 an i tel, tiah theih a si.\nCOVID-19 mziaw minung 22 chung ah minung pahnih hi ramleng khuatlawnnak in a rak kirmi an si i, Quarantine ah an chiahmi hna an si.\nCun a dang 19 hi Nitlak Melbourne ah a ummi sathahnak company (Cedar Meats Australia) ah rian a ttuanmi an si. Cu 19 chung ah cun kanmah Laimi panga an i tel ve hi a si.\nVictoria ramkulh ngandamnak lei lutlai nih cun minung 19 zawtnak an i chonhnak hmun hi a company min a langhter lo nain ABC News nih an van hlat tikah Nitlak Melbourne, Brooklyn ah a ummi Cedar Meats Australia a si, tiah a hun langhter.\nCompany lei tuanvo ngeitu nih an chimnak ahcun rianttuantu chung ah minung 4 hi tuan deuh ah khan damlo in an rak um, tiah an thanh.\nMah hnu ah sathahnak company le Victoria ramkulh ngandamnak lei ttuanvo latu hna nih May 1 ah khan minung 350 cu an zawtnak an check hna i, sathahnak ah minung 19 cu COVID-19 zawtnak an ngeihmi an hmuh hna.\nAtu zawtnak thawngpang thar kong he pehtlai in Victoria ramkulh uktu a simi Andrew nih, “Nizan ah minung 13,000 cu an check khawh cang hna. Cozah nih aa tinhmi cu Victoria pengkulh chung State Emergency a thanhmi a dih hlan May 11 hlan chung hrim ah minung 100,000 cu an zawtnak zohfel kan i zuam lai,” tiah a chim.\nAcozah lei nih Victoria ramkulh chung ah hin minung 56,000 cu ngandamnak an check cang hna i, an result a fiang lomi zong tampi an um rih.\nVictoria ramkulh chung ah COVID-19 zawtnak ngeih le ngeih lo zohfelnak hmun 90 an ser i cuka hmun cun an zohfel hna, tiah theih a si.\nNote: Hi Thawngpang hi Australia ram, Melbourne hrambunh Chin Broadcasting Network (CBN) nih Victoria chung Laimi COVID-19 a ngeimi kong hlathlainak a tuah hnu ah a ttialmi a si. Thawngpang chung i acheu data hi nihin ah ABC News nih a tarmi pawl zong an i tel. CBN le The Chin Journal thawngpang i hrawmnak in kan vun tarchinmi a si.


UNHCR Thawngpang Thar, Laimi Tamlak Te Reject Ding Kan Um - JM News\nUNHCR Thawngpang Thar, Laimi Tamlak Te Reject Ding Kan Um\nMalaysia UNHCR nih UN card chuh cu caan karlak thlahnih chung hrawng kha an rak ngol, asinain tu thla cacawn nikhat ni ahkhin RSD interview cu tuah hram an thok than cang lai tiah theih asi i June thla le July thla chung ahhin Chin mi reject ding mi minung 350 kan um tiah theih asi.\n2013 UN card a tlaih mi pawl nih UN zung kan kal tik ah E tiah a tial mi appointment catlap te kan ngah ahcun Echo Project tiah auhmi asi i zaanlei sang ah interview tuah ding an si lai. Anih pawl hi (final Decision) a dongnak bik tiang biakhiahnak tuah piak nak ding caah thlathum chung caan pek an si lai tiah theih asi.\nCun RSD interview tiah a tial mi catlap appointment an i pek hna ahcun an nih pawl hi zingka ah interview tuah ding an si i thla 8 in 9 karlak chung ca hi, catlap pek an si ve hna, a fawinak in chim ahcun UN kilvelnak tang ah cheukhat cu thlathum chung umnak caan tha an ngei lai cheukhat cu thla 9 tiang caan tha an ngei rih lai.\nMah hnu ahcun tlaihkhih an ton zong ah UN nih tuanvo a la ti hna lai lo tinak asi. UN minung an si ti lai lo, RSD interview hi sungh le awng cu aum ko nain a tutiang ah ralzam minung 5000 leng hi RSD an tuah cang hna cu chung ahcun Chin mi ah a awng mi minung pathum hrawng lawng an si zapi cu hlawh a tling lo tiah theih asi.\nMalaysia : Phungning Lo Ramdang Mi Hna Caah Voihnihnak Caan Than A Um Ti lai Lo\n2019 Kum Ah US Nih Malaysia Ralzam Tam Deuh Alak Lai


Apoi chin lengmang ko: Chinram Paletwa ralzam pawl bomhnak cu an kut a phan kho lo\nPaletwa khuami le ralzam hna caah bawmnakpek mi an kut cung aphan lo.kawl ralkap le AA ralkap hriamtlai phu i kap ruang ah pehtlai nak lam le sul internet line ,le phone hna phih a si mi `paletwa cu chin zatlang buu cheukhat nih bomh nak an pek mi hna cu an kut chung aphan kho lo tiah thawng thei asi.\nBomh nak hi tamngai alut ko nain har tong le ralzam sin aphan kho lo. Motor khalh le ngei nih an tih bikmi cu an hnu zarh i motor an khang mi kha asi.\nPaletwah ram ah bomh nak an pek mi facang ,chiti le adang dang cu samitiang aphan ko nain paletwah tiang kalding motor ngeitu nih an tih caah paletwah tiang aphan kho lo i harton hna kut ah aphan kho lo caah ,ralzam hna cu an har ngai tiin khua mi KACC i IDPS lutlai AYESAWMYA sin in thei asi.\nPaLetwah ah bomh nak aphan khawh nak hnag chin zatlang phu le chin mino nih an nih zuam tuk ko nain paletwah tiang aphan kho bal lo tiin chin ramkulh sipin hlun salai Isak khen nih achimh.Cozah nih nawl apek ko nain akal ngam lo.\nRalkap le cozah i fon i kan kal cun atlam atlin ko lai tiah ka ruah tiin achimh…Motor ngei le khalhtu zong nih an ngam aherh tiin salai Isak khen nih achim\nBe the first to comment on "Apoi chin lengmang ko: Chinram Paletwa ralzam pawl bomhnak cu an kut a phan kho lo"


CNLD NIH CUN LEH DING BAK ASI HIH, DR TLUANG ZA THANG NIH BIA AHALMI – The Chinlung Post\nUpatmi CNLD Hruaitu hna, CNLD nih “MIPHUN COVO LAAK THAN DINGAH” tiin thimnak SLOGAN ah nan hman. Biahalnak tlawmpal vun tuah ka duhmi cu Pakhatnak. Miphun Covo cu aho sinindah nan laak tthan lai? Pahnihnak. Miphun Covo cu zeitindah nan laak lai? Pathumnak, Miphun Covo laaknak ah Caan zeizatdah nan rauh lai?\nPalinak. CNLD nih hin Miphun Covo Laak Tthan Dingah 2008 Constitution hi remh hmasa hau nan ti maw? Panganak. Miphun Covo laak tthan dingah hin bochan deuhmi CNLD upa hna nih Chin State Hluttaw MP si ding hi zeiruangahdah papeek ngaiin nan i timh?Paruknak. 2020 Thimnak ai zuam dingmi CNLD Candidate chungin thimnak ah teinak ka/a hmuh hrimhrim lai tiah nan zumhbikmi minung (3) in an min nan vun langhter kho hnga maw?(Zohfel tthannak dingah)\nHi vial hin si rih seh. Ttha tein nan i tinhmi theih ka duh caah upatnak he kan halmi hna si? Tawifiang tein CNLD aiawh in Upa nih nan ka leh lai tiah ruahchannak ka ngei ko. Upatnak he, Dr.Salai Tluang Za Thang. Principal, GTI(Hakha).\nRelchih hmanh afiang taktak: NLD Nih Pohmah 261 Remh An Duh Lonak Puanzar Phen Ah…Zeidah? Pohmah 261 cu rampi president nih thim le min cazin pek si lo in ramkulh le ramthen kip hluttaw cio nih anmah duhmi palai kha Chief Minister ah i thim khawhnak nawl ngeih ding in remh an duhmi cu a si. Zeiruang Ah Dah NLD Nih Remh An Duh Lo? Mizapi thim lomi 25% ralkap palai kha hluttaw in ttum ta dih hmasa hna seh an ti ruang ah NLD nih pohmah 261 remh an duhlonak hi a si.\nA dikmi zaukphung ram ahcun mizapi thim lomi ralkap hi hluttaw ah an thut awk a si taktak lo. Amah belte, dengteo pi in hluttaw ah ralkap nan i tel awk a si lo tiah caw le ui tthawl in fektthup in dirpi le aukhuan hi thil kalpi ningcang a si lo. Chim le rel ding cu a si ko nain caw le ui tthawl in an dawi colh hna awk a si lo. Hi bak hi NLD policy le thil kalpining a that lonak le an i palhnak taktak cu a si. Hi nihhin ralkap thin a phawh, an hma ah makphek, cite le raite benh le thuhpiak hna bantuk a si.\nCu ruang ah pei NLD nih remh ding an chuahpimi pakhat hmanh an hnatlakpi duh hna lonak le an hlawh a tlin lonak cu a si. Hi kong cu duhsah in kalpi ding le dinhdorh deuh in kalpi dingmi thil a si. Tahchunhnak ah 25% in 20%, 15 in 10% tibantuk in kalpi dingmi a si.Pohmah 261 kan remh ahcun USDP le ralkap an i fonh lai i anmah nih Chief Minister an tuan lai ti an phan ruang ah an remh duh lonak hi a si.\nHika zawn zong ah NLD nih fak tuk in an i palh. 25% ralkap palai timi hi ramkulh le ramthen lawng ah a si lo, ramkomh zong ah a si thiamthiam ko. 25% ralkap an i tel ko bu ah pei NLD nih ramkomh ah cozah a ser khawh ko cu. Ramkomh vial ah thinphan lo i ramkulh le ramthen ah ralkap nih Chief Minister an tuan sual lai ti phan cu hrokhrol hmanh ah “Lih tumpi” a si. Ataktak ahcun ralkap pa Chief Minister a chuak lai ti an phan bia si lo in miphun party nih Chief Minister an tlaih lai i kan duh paoh in an chak kan reng kho ti hna lai lo ti an phan tuk ca ruang tu ah khin a si deuh.\nMiphun pi a simi kanmah Kawl miphun hruaitu upa nawl a ngai dingmi le fialchuk fialcho khawhmi lawng nih Chief Minister tuan seh ti an duh caah a si. NLD nih cozah an ser i anmah duhmi President an i thim ko bu le anmah NLD teinak ramkulh cheukhat hmanh ah NLD palai hna nih anmah duhmi palai kha Chief Minister ah an i thim kho lo. Duh zong ah cepa, duh lo zong ah cepa ti bang in President nih pasaltha le miza thim lo in amah nawl a ngai dingmi kha Chief Minister ah a thim diam ko hna.\nHi nihhin federal phunglam a simi ramkulh le ramkomh nawlngeihnak i thencheunak timi an kalpi lo zia le Kawl miphun dawpdolhnak (Burmanization) policy thawnter an timhnak kha fiangte in a langhter.“Cunglei chakrenghnak (Centralization) asiloah top-down system thawnter an duh caah a si”. Thutdan tambik a hmutu party nih anmah duhmi palai kha Chief Minister ah i thim ko hna seh tiah NLD nih an ti khawh lomi nih cunglei chakrenghnak (centralization) an thawnter zia kha a langhter.\nPhundang in chim ahcun Miphun ngan a simi Kawl (Burma) nih ramkomh he ramkulh he tlai dih usih, uk zungzal hna usih timi policy an tuanchuah zia kha a langhter fawn. Zaukphung phunglam ralchanh in cunglei chakrenghnak an thawnter zia le nawlngeihnak an humhak zia kha a langter fawn.Self Determination le Federal Democracy rampi ser taktak an duh lo caah a si.\nRamkomh pi hi ramkulh le ramthen in miphun vialte i fonh in sermi a si ti kha an i philhter riangmang i mi tambik a simi Kawl miphun duhnak lawngte in kalpi an duh ruang ah a si. An khelmi cu mi tamdeuh duhnak a simi Democracy Federal rampi ser a si. Cucu, democracy hram a bunhmi Federal uknak phung in a kalmi rampi ser khi a si. Zeiruang ah ti ahcun mi tamdeuh a simi Kawl nih vote thlak in kan tei peng hna lai i kanmah duhnak in thil a kal kho zungzal lai ti an i ruahchan.\nSihmanhsehlaw tlangcung miphun nih kan duhmi le kan caah a biapi bikmi cu Federal hram a bunhmi Democracy phunglam asiloah Federal Democracy rampi ser hi a si. Ramkulh le ramthen kip cio nih mah le hmunhma cio ah mahte in i tawlrel khawhnak, upadi ser khawhnak, ngunkhuai kholh khawhnak le Chief Minister i thim khawhnak ngeih hi an si.NLD nih biatung 3765 remh ding in hluttaw i an chuahpi lio ah pohmah 261 ziah aa tel lo? A biapit lo ruang ah a si maw? Si naisai hlah, a biapi tukmi pohmah a si. Ralkap nih remh ding in biatung an chuahpi lio caan ahhin ziah an hnatlak lo?\nAn hnatlak lo ruang ah remh dingmi upadi biatlang 3765 an remh khawh lonak a si. Mah thengtheng ti lo in aa remh khomi paoh in remh ding a si ko. A taktak ahcun pohmah 261 remh hi NLD (Kawl miphun) caah zeihmanh thathnemnak a ngeih lo ca federal phunglam kalpi an duh taktak lo caah a si.Hi vialte miphun nawlngeihnak covo cu Mirang nih kum 60, Kawl nih kum 70, a zapi kum 130 tluk an kan chuh. Kan kut cung ah a um lo, Kawl kutchung ah a um. Khakha laak thannak ding le miphun covo khuakhirh thannak ding ah miphun party vote pek a herhnak cu a si. Vote for Pu Van Chan Ceu. Vote for CNLD. Pu Van Chan Ceu\nKAWLRAM DEMOCRACY LE LAITLANG NLD, AFIANG KHOTUK


Fimthiamnak in tthanchonak leiah | Radio Veritas Asia\nFimthiamnak in tthanchonak leiah\nTthanchonak cu rumnak a si kan ti ahcun hlanlio kan pupa hna chan nakin atu kan rum deuh kan ti kho hnga maw? Tthanchonak hi nunnuamnak in kan tah ahcun hlanlio kan pupa chan hna nakin kan i nuam deuh kan ti kho hnga maw? Hlanlio kan pupa chan hi ngaih a um pah tawn. Ramsa, thingthei phuntling ramchung ah an ngei i, pakhat le pakhat zong an rak i daw ngai; an khuasak zong a rak nuam ngai ngai.\nChinmi kan sifah a thuk chin\nNifa eiawk rawl le ngandamnak si-ai cawknak ah Chinram i innchungkhar hna 100 ah 85 cu leiba an ngei tiin WFP nih 2009 ah thanhnak a tuah. Chin ram khuate leiah thlakhat ah sa (mehthaw) voikhat hmanh ei loin ngapih le makphek in, zingchunzan buti he khua a sami an tam tuk rih. Zarhpini hmanhah hnipuan ttha deuh te thlennak ding a ngei lomi tampi kan um rih fawn. Hlanlio ahcun mi zaapi ti ngawt in hnipuan ttha an ngei lo lawlaw i hnipuan fenhaihnak ah a poi tuk ah an rak rel lem lo. Tuchan ahcun hmuhtonnak zong a tam deuh cang i, a ngeimi hna nih tam tuk an ngei i, a ngeilomi hna caah cun ngeih lo an i theih chinchinnak a si khun. Sifahnak a thuk i theih chinchin a si.\nChin mi kan sifahnak a ruang cu a tampi a um lai nain a ttha mi fimcawnnak (good education) kan ngeih lomi hi a ruangpi bik pakhat a si. A ttha mi fimcawnnak cu miphun tthanchonak caah a herh bikmi pakhat a si. Cun, fimcawnnak cu mi vialte i nuhrin covo (human rights) pakhat zong a si fawn. Khatlei ah, a tling lomi fimcawnnak (inadequate education) nih miphun tthanchonak a pek lo pinah caan le thazaang (resources) dih sawhsawh men a si i sifahnak tu kha a zualter chin. Nuhrin covo a si ko mi fimcawnnak ttha hi kan cohlan thiam lo le kan cohlan khawhlo ahcun kan sifah cu a thuk chinchin ko lai. A tthami fimcawnnak ti cu a tawinak in chim ahcun “kan khuasaknak ah kan herh bikmi hna kha a kan theihter, a kan hmuhter i a kan pe khomi fimcawnnak, fimthiamnak kha a si.”\nChinmi hna cu hlanlio chan in, lothlawh in pawcawm mi kan si. Lo kan thlawh ningcang hi hlanlio pupa chan in nihin ni tiang thlenglo in kan hman. Kan fimcawnmi chungah lothlawhnak kong aa tel lo i, nu le pa, upa hna zong nih lothlawh hi a niam tukah an ruah rih caah an fale hna kha lo thlawhter lo dingin sianginn kai i cozah rianttuan dingtu kha an kan zuampiak. Cozah rian cu mi tampi ttuan awk a um lo. Nitlak ramlei ahcun lothlopa cu minung si kho deuh ah ai tel. A ruang cu lo thlawhnak ah a herhmi thiamnak an ngei. Tthangthar mino hna nih lo thlawh ding kan i tim ti lo. Lo thlawhnak lei he pehtlaimi fimthiamnak kan ngei lo i, kan vawlei zong a nawn vialte a zawr dih cang caah tlangcung lo kan tuahmi nih ei-khim a chuahpi ti lo. Kan ram chungah lothlawh kan huam ti lo, a dang rian ttuan tiah le kan thiam ti fawn lo hnuah cun kanram cu zaam taak a si cang.\nRamdang pemnak nih tthanchonak a kan pek ve ko nain pumpak tthanchonak deuh a si. Miphun le ram caah a hmunmi tthanchonak a chuahpi mi cu a tlawm tuk. Nihin ni ah Chinmi tampi cu Europe, US, Australia le a dangdang ramtthangcho ciami hna caah rian an ttuan cang. An rian ttuannak i an nihlawh cu Chinram ah an kuat ko nain Kawlmi le Tuluk hna sinah a phan tthan. Tahchunhnak ah Chinram lei motor a rak kai lio ahcun motor khat in thil a phorh ko nain a ttum lei cu lawng hirhiar in a ttum. Chinram in thil chuahmi (products) a tlawmtuk i hmang-einak (Consumption) lawng a tam caah Chinram chungah Phaisa a leng kho ti lo. Mi tampi ramdang an chuah ruangah ramchung ah rianttuantu an tlawmtuk i kan thil chuahmi a tlawm chin. Fimthiamnak sang he kan ram chungah rian ttuantu tam deuh sehlaw kan thilchuahmi a tam deuh lai i kan ram chungah phaisa a leng kho lai, cu hnu ah a hmunmi tthanchonak a chuahpi lai.\nRam zaamtak i ramtthat cianak leiah kal ding hi Chinmi kan hmuitinh le kan saduhthah si awk a si lo. Kan pupa rosung a si timi ruahnak ngeih in kan ram hi dawt awk a si ti lawngin a zaa lo. Mahnak a sang deuhmi ram le miphun dawtnak kan ngeih a herh. Cucu, kan ram hi kan pupa rosung a si hlei ah Pathian nih a kan pekmi ram zohkhenh sersiam awk ttuanvo hi Chinmi pakhat cio nih kan ngeih rih. Ramleng chuah hmanh ah hi ttuanvo hi kan philh lo awk a si...\n- Saya James Ngun Hre ttial mi “Fimthiamnak in tthanchonak leiah” timi chungin lak mi a si.\n- Kan peh tthan te lai…..


Vawleicung Mifim Thiamsang Pawl Nih An Buaipi Mi Christmas Arfi – The Cherry Par\nVawleicung Mifim Thiamsang Pawl Nih An Buaipi Mi Christmas Arfi\n𝐂𝐡𝐫𝐢𝐬𝐭𝐦𝐚𝐬 𝐀𝐫𝐟𝐢: 𝐙𝐚𝐚𝐧 𝐚𝐡 𝐀𝐫𝐟𝐢 𝟐 𝐀𝐫𝐭𝐥𝐚𝐧𝐠𝐢𝐧 𝐚𝐧 𝐋𝐚𝐧𝐠 𝐥𝐚𝐢\nZan ah van ah khin Jupiter le Saturn arfi artlangin an lang te lai, cu tikah cun ai thuatmi arfi pahnih kan mit in hmuh khawh a si te lai. Tutan i arfi pahnih artlang in an langh mi hi a liamcia kum 2000 (Jesuh a chuah lio) i an hmuhmi ceu bantuk kha a si kho men, tiah an zumh. Cu lio ah cun Bethlehem Arfi, tiin theih a rak si. Zaan khat hnu zaan khat arfi pahnih cu an vun i naih chinchin cang i, December 21 zaan khi an i naihbik caan a si te ding a si.\nArfi lang kho lo dingin hnahnawh a pe khotu khuati (weather) hrial khawhnak dingin UK ah a ummi arfi zohthiam Keen pawl nih biataktein rian an i hmaithlaak.\n“Zanleisang nikhua a that ah cun kan vaan siapi bang a dir a hau te lai, zeicatiah kan nikhua hi that dawhdah a si lo,” tiin the University of Cambridge’s Institute of Astronomy i Dr. Carolin Crawford nih BBC ah a chim. Winter khuati ah thil ai ningcang lo mi a um sual ah cun, hi arfi 2 hi southwest lei ah an lang te lai i, cucu nitlak lai te i a phei in ai zammi ceu a umnak hrawnghrang lawngah khin hmuh khawh an si te lai.\n𝗨𝗞 𝗮𝗿𝗳𝗶 𝘇𝗼𝗵𝘁𝗵𝗶𝗮𝗺 𝗵𝗻𝗮 𝗰𝗮𝗮𝗵 𝘇𝗲𝗶𝗱𝗮𝗵 𝗿𝘂𝗮𝗵𝗰𝗵𝗮𝗻𝗻𝗮𝗸 𝗮 𝘂𝗺? 𝗦𝗶𝗺𝗼𝗺 𝗞𝗶𝗻𝗴 𝗯𝗶𝗮𝗰𝗵𝗶𝗺𝗶. Mi tampi caah cun Monday hi ruah le thli ai thuan ding a si. Asinain, zanlei sang khin cun, khuadawm tamdeuh le ruah pawl an kiang cang lai. Cucaah, UK ram a tam u ah hin cun van hi thian pah dawhdang a si ko. Amahbelte, England ram southwest (Wales ram) belte ah hin cun khuadawm a chah te lai i, ruah a sur pah te ding khi a si. Southern England le Midlands a ummi nih zaan tim pi tiang nan hrak a si ah cun, zan khuadoi khuadawn a zaam lai i ruah zong a sur kha nan hmuh lai.\n𝗛𝗶𝗵𝗶 𝗕𝗲𝘁𝗵𝗹𝗲𝗵𝗲𝗺 𝗔𝗿𝗳𝗶 𝗮 𝗿𝗮𝗸 𝗸𝗶𝗿 𝘁𝗵𝗮𝗻 𝗯𝗶𝗮 𝗺𝗮𝘄 𝗮 𝘀𝗶? Cheukhat arfizohthiam le theologians (Bible lei thiamdang) nih cun Bethlehem Arfi a kir thanmi a si lai an zumh. Tutan arfi hi a rat caan zoh tikah hin, Bible nih a chimmi, Joseph, Mary le nausem Jesuh sin i mifim pawl a hruaitu arfi kha an si hnga maw, tiin mitampi an lung a hring, tiah Virginia i Ferrum College ah biaknak lei Prof. Eric M Vanden Eykel nih a chim.\nHihi chanthar asiloah thatho ngaiin ceihhmai mi thawngpang a si ruam lo. Tutan i Jupiter le Saturn an tanmi lam ai zawn mi hi “Star of Wonder” tiin 17th Century lio i German arfizohthiam le mathematician a si mi Johannes Kepler nih a rak chim chungmi si dawhdang an si. “Vancung ah zeidah a cang, ti hi a tu kan chan nak in, a liamcia kum 2000 lio ah khan mi nih an rak suauphau deuh ving. Cucaah, tutan i arfi 2 ai tongkheng mi hi cu Bethlehem Arfi kha a si kho lo, ti ding a si lem lo” tiin Dr. Crawford nih a chim.\n𝙕𝙚𝙞𝙩𝙡𝙪𝙠 𝙩𝙝𝙞𝙡 𝙪𝙢 𝙗𝙖𝙡 𝙡𝙤 𝙙𝙖𝙝 𝙖 𝙨𝙞? Nika heel in vawlei/arfi pawl an lam zulh cio tikah hin, an tanmi lam an tonkhen caan hi a um pah tawn ko, asinain tutan thil belte cu a hleice khun le si. “Zulhmi lam ai tonkhen caan hmuhton khawh hi a sunglawi ngaimi thil a si – cu bantuk cun an i tong bal zunzan lem lo. Asinain, khat le khat naih ngaiin an i ton belte hi cu chingchiah tlak bak khi a si,” tiin University of Manchester i Prof. Tim O’Brien nih BBC ah a chim.\nKan Solar System chungah a nganbikmi le zaan caan ah a ceubik in kan hmuh khawhmi arfi pahnih tutan tlukin an i naih in hmuh a si ti lo nak hi kum 800 hrawng a si cang. UK nih thawng an thanhmi hi arfi zohnak (hmuh khawh a si te lai maw, si te lai lo) ai a awh viar lo caah, thil sining ai thleng kho rih mi a si ko. “Nazi caan in ai thleng kho – zeicahtiah hihi cu British ram an khuati boruak zoh chom in chimmi a si i, anmah arfi zoh daan a si ve ko,” tiah Prof. O’Brien nih a chim.\nArfi 2 hna cu southwest lei ah an um lai i, zaan mui ai thok le cangka lengah na chuah i na conh a hau te lai. A tu a nungmi hna hi hihnu kum 400 tiang a nung rih dingmi pakhat hmanh kan um lo. Cucaah, a nikhua tu hi zoh phot ko u sih law, van a thiam citcet ah cun kan hmuh duk ve te ko lai,” tiin a chim. Credit: Chelsea Bawi\n← US Congress Palai Pawl Cu Tuzan Hi Zantim Tiang Meeting Tuah Dawh An Si\nPresident Donald Trump Ruahnak An Cheu Mi Hi Tihnung Tuk A Si Cang →\n2021 May 5 in University, College, GTI le GTHS sianginn ah a kaimi siangngakchia cheukhat ca cawn hram an thok than lai\nBreaking News: Min Aung Hlaing Cu Indonesia Ah A Kal Taktak Cang Lai, Biathli Theih A Si Cang.\nUS ah Za Uk Lian nih Minung Pakhat Meithal in a Kah Hnu ah aa That Ve


Trump Chungkhar Le Biden le Kanmah Sining – Hakha Cherry\nTrump Chungkhar Le Biden le Kanmah Sining\nRuahnak ai dang i, hmuhning ai dang tuahmi ai dang i zumhnak ai dang cucu vulei a si caah a si. Biatak maw kan i lak lai , lih dah kan i lak lai.NIhin ni ah hin, Trump chungkhar nun zia le kanmah inn chungkhar nunzia i zohti tuah hna usih. Zeidah kan hmuh thlalang nganpi chungah dirve caan a za cang. Chawva ka ti lo hi e.\nJoe Biden chungkhar le Nancy Pelosi chungkhar le kanmah inn chungkhar i zohti ve tuah hna usih. A hodah zohchunawktlak a si deuh. Kanmah tangzawn cio ibenh tuah ve chitkhat te cu.\nSining in cun an kan thlautuk lai nain an nun cawnawkah a hodah na duh deuh. Zumhnak nih zeidah a kan cawnpiak i zeidah ni fatin i nunpi ding a kan fial.\nNihin a soiseltu kan dihlak keimah telh i, a hodah kan zumh i a hodah kan tanpi. Kanmah inn chungkharah krihmui a leng ve maw? a lenglang sawhsawh indah kan au ve. Kanmah nunnakah teh midang mit in Pathian fapa Jesuh an AMEN kho ve maw?.\nNancy Pelocy nunzia teh, Obama Chungkhar nunzia hna kha kan philh lailo dah.I lak usihlaw law kan inn chungkhar i nunpi awkah Pakhat cu Co ve te tuah usih 2021 laksawng caah.Credit-Joseph Thawng Z Ting\nNgeihchiatnak: Pu Biak Ceu (64) Ram chung ramleng hawikawm, cingla rualchan u le nau vialte sin ah ngeihchiatnak thawngpang pakhat ka vun in thanh hna.


HAKHA PALEK SAKHAN AH MINUNG 30 ZAWTNAK AN NGEI – The Chinlung Post\nHakha Palik Sakhaan ah COVID-19 Zawtnak a Ngeimi Minung 30 an Hmuh Hna. Hakha palik sakhaan thonginn ah an hrenmi hna minung 25 le palik 5 sin in COVID-19 zawtnak kan hmuh, tiah Dr. Paing Ko Linn nih a chim. Thongtla 25 kan check hna i an zapi in zawtnak an ngei. Thonginn hngak palik 7 kan checkmi hna chung ah 5 Positive an si ve,” tiah a chim. Hakha General Hospital ah rian a ttuanmi ngandamnak lei rianttuantu hna nih thonginn ah an vung check hna i positive minung 30 an hmuh hna hi a si. The Chin Journal\nRelchih Thawngpang dang: Kalay-Gangaw Kar Ah Ralhrang Mawtaw 2 Bomb Puah An Si,Ralhrang 30 Hrawng An Thi. Kalay-Gangaw kar ah Kalaymyo lei in a rak kai mi ralhrang mawtaw 40 leng cu Yaw Defense Force (YDF) nih Gangaw ram chung Kaan khua pawngah bomb in an puah hnawh i ralhrang mawtaw 2 an rawk,ralhrang 30 hrawng an thi tiah theih a si. Ni zaan suimilam 1:30 hrawng ah Yaw-PDF nih bomb kan hmanh hnawh hna.Kahdohnak cu a chuak lo, a ra mi an tam caah bomb hmanh mi a dih in tlik colh a si.\nBomb hmanh mi ruang ah minung tampi an thi ve, a tlawmbik minung 30 hrawng cu an si lai” tiah Yaw-PDF chung tel pakhat nih a chim. Bomb hmanh in doh a si caah ralhrang motor 30 leng hrawng Kalaymyo lei ah a kal. A tang mi ralhrang motor hna cu Gangaw peng chung Hnin Kha khua ah umhmun an khuar,zaan lei ah Hnin Kha khua pawng ah kahdohnak a chauk than, ralhrang phu nih hriamngan in an kah hna tiah khuami hna nih an chim.\nHnin Kha khua lampi lamkam ummi inn in an lakkhawh mi thil cu nihin zinglei ah ralhrang phu hna nih motor cung ah an khin. A dang khua in Pyusawthi phu hna nih cycle 18 in Hnin Kha khuachung ah ralhrang phu sin an i fon tiah theih a si. Nihin Gangaw lei in ralhrang motor 34 cu an ra chap, Hantawadi (ဟံသာဝတီ) khuapawng an Phan cang, Kalay-Gangaw motor lam kam khua cheukhat mipi hna nih an tih caah an zaam tiah Khit Thit Media nih a tial.


CNF le Chin Ramkulh Cozah Daihnak Ser Dingin i Tonnak an Ngei Cang – Chin Community in Norway\nCNF le Chin Ramkulh Cozah Daihnak Ser Dingin i Tonnak an Ngei Cang\nJanuary 6, 2012 Salai Biak Lian Thawng 0 2 Comments\npic source: mizzima.com\nChin National Front (CNF) le Chin ramkulh cozah aiawhtu (kosale) hna cu nihin zingka suimilam (10:00)am ah Chin ramkulh khualipi Hakha khua sohlohzi zeihtha ah daihnak ser dingin ton biaruahnak an ngei cang.\nHi an i tonnak ah hin CNF leiin Dr. Sui Khar, Pu Ral Hnin, Dr. Salai Andrew Ngun Cung Lian, Pu Solomon, Salai Peter Lian, Ko Hla Hton, Ko Thet Ni, Pu Rokhawma, Khin Maung Lay le Pu Ngai Cia Thang hna an si i, Chin ramkulh cozah leiin ramri humhimnak lei vuanci bohmuci Zaw Min Oo, ramkulh cozah chungttuan(secretary), ramkulh upadi bawizik (upadichoh) le ralkap biuhahmu hna an si tiah thawng kan theih.\nAn i tonmi kong he pehtlaiin zeihmanh theih a si rih lo nain daihnak ding caah tthat lei a panh ko lai, tthat lei cu a panh hrimhrim lai tiah ruahchannak an ngeih kong Chin ramkulh thingram lei vuanci U Kyaw Nging nih a chim.\n“An i ceihmi a dih rih lo caah thil sining zeihmanh theih a si rih lo. Tthat lei cu a panh hrimhrim ko lai tiah ka ruah” tiah amah nih cun a chim.\nRamkulh level daihnak caah ton biaruahnak an ngeihmi cu thaizing ah a dih ding a si cang i, Hakha khuanu, khuapa hna le biaknak lei hruaitu pawl hna nih CNF kosale hna le ramkulh nawlngeitu kosale pawl hna cu zanriah i hrawmtinak le thlacamnak zong ngeihpiak hna dingin timhlamhnak an ngei tiah theih a si.\n2 thoughts on “CNF le Chin Ramkulh Cozah Daihnak Ser Dingin i Tonnak an Ngei Cang”\nHmet law CCN bawm asi lai tih khi hlawn u law a tha ding, Nan website leh account phih nan duh loh ah cun. An phunghram rak rel than u law. An theih sual ah cun vawlei pumpiah CCN hming a sia lai tih theih dingah a tha.\nKan i lawm! Tu bantuk in kan theih lomi nan kan chimhmi hi pakhat le pakhat i bomh cio asi hrim ko:-)\nPrevious Previous post: 2012 Ah Norway Nih An Kan Laak Tthan Lai\nNext Next post: Norway Umnaknawl Sok Man ai Thlengmi Hna


White House nih USA mipi sin ah ralrin peknak a tuah cang; USA ah um chinmi ralrin tein um hna u si\nUSA mah bantuk in a thimi an tam mi le damlo mi an tam ning hi thilmak zong si ti lo, White House zong nih a celh ti lo in ralrin peknak a tuah bak ko cang. USA thawngpang a chia chin lengmang cang, atu tiang a thimi 9,618 le damlo mi 336,830 an si cang i, an tam thluamah lai tiah zum a si, White House nih mipi sin ah ralrin peknak a tuah cang. Mah bantuk in a si lo ah cun USA mipi a thimi an tam tuk lai caah ralrin tein um a her cang.\nThe White House coronavirus task force nih eiding cawk le sii cawk in lengah chuak ti lo in mipi sin ah ralrin peknak a tuah. Aruang cu a rah ding zarhnih hi a thimi an tam tuk lai caah tiin. “The White House cornavirus task force is now warning against even going out to buy groceries or medication as the pandemic is expected to hit a deadly apex in the coming two weeks”.\nWhite House Coronavirus coordinator Deborah Birx nih a rah lai ding mi zarhnih hi cu a biapi tuk cang, ralrin tein kan um a her tiin Press conference ah a chim\n“Atu hi lengah chuak i thil cawk caang a si ti lo. Cun sii dawr ah kal i sii cawk caan zong a si lo. Nangmah na him khawhnak ding caah le na chungkhar dihlak an him khawhnak ding caah le na hawi le an him khawhnak caah fakpi in i zuamh caan a si” tiin mipi cu ralrin tein um ding in a ti hna\nAtu tiang a thimi 9,618 le damlo mi 336,830 an si cang. President Trump zong nih fiangtein mipi sin ah ralrin peknak a tuah cang. Caan chia bik kan tonh thluamah lai, ralrin tein um i zuam hna u si tiin. Source: New York Post\nBe the first to comment on "White House nih USA mipi sin ah ralrin peknak a tuah cang; USA ah um chinmi ralrin tein um hna u si"


***Vakok.Lian***: UN Palai Tomas Ojea Quintana Kawlram ah atlawng\nUN nih Kawlram ah palai an thlah lengmang hna nain UN palai hna nih thil anchuahpi kho taktak mi tutiang ah aum kho bal rih lo. 2008-2009 kum hna caah Ibrahim Gambari cu UN palai ah an rak thlah nain thilpipa achuah lanh kho lo. UN lutlai Banki Moon pumpak zong in Kawlram ah a kal i ralbawi hna a ton hna nain a biachim mi cu Kawl ralkap nih zei an rel piak hlei lo.\nTutan an thlah mi hi Tomas Ojea Quintana ti a si i a nih hi tulio UN zung i nuhrincovo lei he pehtlai in tuanvo ngeitu upa pakhat asi i Kawlram ah nuhrin covo aumloning hna he pehtlai in siseh ramkhel rian kawng caah siseh palai in an vun thlah mi a si.\nFebruary 13 ni ah Yangon ah aphan. VOA nih a chimnak ah cun atu Mr. Quintana Kawlram a tlawnnak aruang bik cu tlangcung mi upa hna le opposition party hna aralai mi election ah an itelve khawh ding caah chimhchawnnak ngeih ding ah ai tinh bik mi asi. Cun Nobel laksawng ahmu kho mi Aung San Sukyi he zong i ton khawhnak ding caah timhtuahnak he Kawlram ah a vapanh cu a si(Ref cyo.info)\nPosted by L.VanBlian_blogpost.com at 7:37 AM


Trump cu 2016 lio i teinak a rak hmuhnak state ah a tla ruangmang cang. – Thechinlungnews\nTrump cu 2016 lio i teinak a rak hmuhnak state ah a tla ruangmang cang.\nPresident Donald Trump nih Tuzarh Friday ni ahhin Fox news Polls tuah mi ah a lungtling lonak a langter, Joe Biden nih Pennsylvania, Nevada le Ohio ah Trump cu 50-40 percent in a tei caah Trump nih Fox News nih Poll thar a tuah mi cu a hman lo taktak tiah a lung tlinglonak a langter.\nKan hnu ah khan Poll tuahtu minung kan thleng cang lai an ti i a thleng lo,hihi cu Fox news nih poll thar a tuah mi hi cu fiang tein ahman lonak hmuh khawh a si, FoxNews Poll cu 2016 lio zawng ahkhan a chia bik le a hman lo bik mi a si, Tukum zong hi a dik lo in Democrats lei point a pek mi a tam tuak tiah Trump nih a chim.\nTrump caah cun Ohio ahhin teinak a hmuh ding hrim a si a ruang cu 2020 lio ah khan Ohio le Florida ah Trump nih teinak a rak hmuh, tukum belte hi Biden nih point in a tei tikah Trump caah cun a nuam lo ngai ding khi a si, Foxnews Poll thar an tuahtu hna cu ah Trump nih a lung a tling lonak a langter. Fox news.\nBe the first to comment on "Trump cu 2016 lio i teinak a rak hmuhnak state ah a tla ruangmang cang."


Chin ram Chung I Meng 70 Khualam Cu Ralhrang Pawl Ni 5 Chung Ankal\nMain Editor November 13, 2021 Leave a Comment on Chin ram Chung I Meng 70 Khualam Cu Ralhrang Pawl Ni 5 Chung Ankal\nMeng 70 te lawng ahla mi khual lam cu ralhrang hna cu ni 5 chung an kal. Ralhrang pawl hi raltuk nak hmanmi motor 2 in ralkap minung 60 hrawng an si tiah CDF Paletwa nih an chim. Hi bantuk in an rauhnak aruang cu CDF Paletwa nih lampi kip in kan kah hna bomb in kan puah hnawh hna, ahleice in ankal nak dingah bomb chiah le lam laklawh nak zon in bawh hi kan hman bik i cu caah cun hi bantuk in kan tuah khawh hna hi asi.\nCun hi kahdoh nak chung ah hin Ralhrang le hi minung 11 cu an thi tiah CDF Paletwa nih cun an fehter. CDF Paletwa nih an chim nakah Ralhrang nih hin an um lai tizong hi an kan ruat lo, cun kan nih nihhin ka fingtlang aum tu ning kha biapi in kan zoh ruangah hi zat hi kan thah khawh hna nak hi asi. Ralhrang an thi tiah kan ti mi hna hi kan hmuh hrimhrim mi afiang mi bak kan chim mi asi tiah Pual timi pa nih achim. November 11 lio ah khan Wayu khua pawng I chun nitlak non kan i kah lio ah Ralhrang lei nih hriam ngan an hman caah CDF Paletwa cu hnu an kir tiah theih asi. Mindat le Matupi i aum mi ralhrang hna kha, Rakhine le Chin ramri Paletwa khuapi lei ah an rak chap hna lio ah CDF Paletwa nih an rak doh hna hi asi. Source; Myanmar Now\nNovember 11 lio, Mindat in meng 23 um, Ayethayar khua ah Kawl ralkap nih inn an khangh, bomb an hmanh/do fawn, tiah theih a si. Cun, Matupi le Mindat kar meng 30 ah Kawl ralkap bomb hmanh/do mi khuami pahnih nih motorcycle in an lamh sual nain minung an him.November 12, Meng 16 zong ah anmah do mi bomb nih an motor a puahhnawh i an motor rawk, minung tu an him. Rff;Mindat Mizapi Ukhruaitu Phu Chinram Chung Hi Tluk In Raltuk Cuahmah Lioah Ralhran Sianginn On Mi Ah An Kai Hi Cu Khuaruahar Lei Asi, Chinram Kulh chungah ralhrang hna le mipi kilveng tu ral tatak akap mi ralkap ( CAN, CDF) hna karlak ah fakpi in kahdoh nak achuah k olio ah Myone e hna ah cun primary sianginn cheukhat cu ralhrang hna nih November 1 ah khan an on than tiah teih asi. Hi chungah hin Myone kip in siangin akai mi hi Tedim Myone chung in minung 1782, Tonzang Myone chungin minung 4289, Matupi Myone in 17 le Paletwa Myone in 4964 an si i an dihlak fonh ah thonghra leng hi siangin akai mi an si tiah theih asi.\nAsi nain atu le atu ral athawh lengmang nak Mindat, Kanpetlet, Thantlang, Halkha, Falam hna ah cun siangin hi an on ko nain siangin akai tu siang hngakchia an um loh tiah khuami cheuh khat nih an chim. Khuapi chung siangin hna le Ralhrang nih sianginn ah hmunhma an lak nak khua cheukhat lawngah siangin hi an on kho, khua lei ah hin cun atu tiang siangin an ong kho rih lo. Khua lei I hngakchia hna zong an nunnak caah zeitikdah zei acan lai theih khawh asi lo caah siangin an kai hna lo tiah Paletwa i khuami pakhat nih Irrawaddy sin ah cun achim. Paletwa Myone ah hin Basic education siangin hi adihlak ah300 leng aum I, Khuapi chung siangin tlawmte lawng on khawh asi I, cun siangin akai tu minung zong an tlawm tuk tiah achim chap. Source; Irrawaddy Burmese Edition\nPDF Pawl Nih Palek Sakhan An Luh Hnawh Hriam Nam An Chuh Hna →\n← Ralhrang Thawng Pe Tu Pakhat Meithal In Ankah ANunnak Aliam


CCN-rogaland Upa Pawl 2014 CND Kongah Meeting an Ngei – Chin Community in Norway\nDecember 4, 2013 ccn 0 Comments\nChin National Day 2014 cu a nai chin lengmang cang. CND tuah cu CCN zong nih ai hmaithlakmi le upatnak peek dingin ai timhmi asi caah 2014 zong tuah kho tthan dingin timhtuahnak ngeih asi.\nUpa minung 7 kai in meeting tlamtling ngaiin kan tuah khawh. 2013 kan tuahnak hmun asimi, Stavanger ah i tuah si rih ko seh tiah zapi lungtling in biachahnak tuah asi. 2013 CND tuahnak caah a kan tawlreltu asimi Convener Pu Erh Cin Kung cu meeting kaimi zapi lungtling tein kan tthim tthan. Amah zongnih miphun caah ruat bu tein a kan cohlan ve tthan. A cungah lunglawmnak chimcawklo kan ngei.\n2014 CND – Rogaland ah kum dang he lo loin tuah timhmi tete zong a hun um, 2014 July ah Norway ah tuah ding, CCN Civui le EU Chin Football celh zuamnak puai caah tel ve seh tiah timhtuah asi mi, EU Chin Menrihei thimnak le hlasak zuamnak caah i timhtuah chung ahauh caah CND lio ah thimnak tuah kho u sih ti duhnak le hnatlaknak ngeih asi. Asullam cu, CND chungah EU puaipi i chuahpi ding hna kha thim siseh ti khi asi.\nKum dang ah budget dihmi kan zoh tikah tambik (Cheuli cheuthum) hi inn hlannak le music tawlrelnak ah asi ti theih khawh asi. Nain a ralaimi CND tu ahcun kha tluk dih ti lo dingin ruahnak chuah le ceih asi. Mipi sinah phaisa khawlh tawnmi a zat zong tthumh in puai lio tuah phaisa kawlnak zeitindah kan tuah lai timi ceihnak kan ngei.\nAtang rihmi detail deuh in ceih tthan ding hna cu, tulio kan thimmi hna convener le committe member pawl hna nih a ra laimi meeting hna ah biatak deuh in kan ceih-khan piak hna seh tiah zapi lungtling in kan bia kan dongh ter.\n(Hika ah Meeting Record Download tuah khawh asi)\nNext Next post: Nord-Trøndelag ah Inn 50 Leng a Kaang


Previous Article Premier League Ah Tlik A Rang Bikmi Minung 10\nRonaldo cu UEFA (Union fo European Football Associations) ah a thiam bik laksawng cu 2013-2014 kum ah voikhat a rak co bal cang i tutan hi avoi hnihnak a co a si. Real Madarid pumpululh phu in Gareth Bale le Atletica Madrid phu in Antonine Griezmann cu lonh in atu bantuk in Ronaldo nih UEFA a thiam bik laksawng a co hi a si.\n“Hi laksawng ka hmuh caah kaa lawm tuk. Hi pumpululh khuacaan hi zumhawk a harmi khuacaan a si. A taangmi pumpululh chuihthiam pahnih zong hi laksawng hi aa tlakmi an si” tiah Ronaldo nih a chim. Euro 2016 ah Real le Atletica puai ah Ronaldo nih kawl khat a sut caah Real nih champion an laak. Tutan an laakmi hi Real nih Europe Cup champion voi 11 a laak cang tiah theih a si.


MIPI VIALTE NAN LUNGDONG HRIMHRIM HLAH UH: KIA – The Chinlung Post\nMarch Ni 17, KIA, Kachin News Update. KIA nih thanhnak fiang ko in an langhter cang. Mipi vialte hna lung dong loin tuar hramhram ko uh tiah a mipi hna sin ah nawlnak an tuah cang. KIA nih thanhnak atuah mi cu kan minung mipi lungrethei vansang au in a tuahmi hna chungah Tuluk zong aa tel tiah an langhter. Culawng siloin KIA nih fiang koin an peh tthan rih mi cu atanglei bangin asi.\nKan mipi thinphan le lungrethei, vansang in atuahmi hna cu vawlei cungpi theih in kan phozar dih peng hna lai tiah an langhter chih. Mipi vialte hna nih zalonak kan hmuh hlan lo cu, KIA ralkap hna cu Pathian nih kan umpi hram ko seh. Tihphannak ngei lo in ralttha taktak in kan doh peng ko lai. Kan ralkap a thimi le hliam atuarmi hna zong, Kachin Mipi nih upatnak kan pek hna.\nI, Kan ram mipi nih zeitik hmanh ah kan philh ti hna lai lo. Zalonak tlamtling kan hmuh tikah cun sunglawi taktak in upatnak pek nan si ko lai. Mipi vialte hna mah bia hi cah kan duh hna, lungdong lo, lungsau thinfual tein rak tuar hramhram ko rih ulaw tiah nawlnak le biacah kan in duh hna tiah tuchun March ni 17 ah Kachin news nih alanghter.\nRalkap Anzia Achuak Tthan: Apoi ti lengin chim ding dang a um ti lo. Kawlralkap nih mipi an kahthah cuahmah lio, ram mipi vialte hmunkip kaa kip in ngeihchiatnak le lungfahnak in kan um cuahmah lio ah Kawlralkap nih thawngpang chia taktak thanhnak an tuah tthan cang. Kawlralkap ralhrang hna nih thawngthanhnak an tuah ningin an kalpi taktak asi ahcun ramchung buainak zapi nih theih khawh asi tthan ti lai lo.\nKACHIN RALZAM PAWL LUHNAK NAWL AN PE HNA LO


A Hlankan Tein Ngandamnak I Runvennak Caah A Tha Bak Mi Drum Steak Hi Ei Piak Peng Khawh I zuam Ve – Onlinenungak\nBy chin tawi on February 5, 2021\nI cawnh A fawi Zaangmi zawtnak pawl ကြို တင် ကာ ကွယ်nak ah ဒန့် သ လွန် ei piak hna u sih.\nဒန့် သ လွန် hi a thei iseh a hnah siseh zeitluk in dah siich a that ti ah cun i chawnh afawi mi ztnak pawl fawi tein kan i chawnh lonak hnga ding caah, athei lawng si lo in a hnah tiang zong hin a tha bak mi a si.\nhihi, South India ah cu zingzan loh theih l meh ah an ei peng mi a si. A Hna Khi tihang caah so in din piak ah cun lungmih thabat hna a dam ter.\nCun Ahnah hi piat he င ရုတ် ကောင်း he tihang caah na din ah cun nu pawl thi nan ngei i na pang a fah ti bantuk a that pin ah na thi punghman tein ara lai. taklin tuk mi le or fah ti bantuk le chung lei a pu a tam tam ruang ah mhmat lei hmat ti bantuk zong a tlawm ter.\nCun mh hna hi ngachoh le ပုစွန်ခြောက် he an ei a si ah cun Thahrifah, thahritom, thahri phin ti bantuk a that ter. cun thawhpanh le arti he na kio a si ah cun tha a um ter. thi kai ngeimi nih cun ei lo ding. cun a hnah hi meheh sa he na kio a si ah cun lephiat caah a tha.\nMah lawng hi si lo in takvun ca zong ah a tha bak mi a si. a lam kip in a thatna a tam pi i, ei piak khawh peng ah cun pum chung a um mi vial te caah thatnak a ngeih dih.\ncun athei zong hi pee he chumh chih ah cun a vitamin a tha bak mi a si. zawtak hrihhram vialte adang zawtnak kaah ter lo dingin a kham ti a si.\nMah Athei hi Ni ah carh i, a dip in rial i mah a dip le cini he na din a si ah cun thauluan mi pawl caah si tha pakhat a si.\nCun Mah a hram rialmi hang le cawhnuk cawh in dinnak nih zuntlum zawtnak a tlaw ter i, khualiti he chuan in zerhkhat chung na din piak asi ah cu na chung lei a nuam lo mi pawl a thianh dih lai.\nဒန့်သလွန် i, a hnah a si ah a par a siah a thei asi ah a hram a si ah na ei piak a su ah cun khut le B, C pu pawl a thianter i adang dang zawtnak tete zong tak cun um lo dingin a khen kham.\nCrd: Thuza Zone


SALAI A CELH BAK VE LO MIPI SIN AH FIANTERNAK ATUAH VE CANG – The Chinlung Post\nSalai Lung Thli Tum zong tutan konglam ahcun aa sum kho ve hrimhrim ti lo. Fiang tein mipi sin ah fianternak atuah ve. Salai Lung Thli Tum hi a mawh ve hrimhrim lo. Mipi sin ah fianternak atuah hrimhrim ahau ve mi asi. Salai Lung Thli Tum cu tulio caan Laimi minung pakhat nih ning cang lo ngaiin a konglam a phor zarh.\nCulawng siloin a phozar ning hi phun dang ngaingai khi a si. Amah Salai Lung Thli Tum facebook id aa tuah i, cabia ning cang loin a ttial. Hihi tthenkhat nih cun id lem siloin Salai Lung Thli Tum cabia kha amah nih edit tuah chom in ningcang loin a tar tiah a timi zong an um rih. Tutan ah Salai Lung Thli Tum hnursuan in cabia atuahmi hi mi zei asi timi theih a si rih lo.\nSihmanhsehlaw a rauh hlan ah theih colh a si lai tiah an ruah. Salai Lung Thli Tum min deu a hmang mi nih cabia a ttialmi cu tulio Laimi social Media ah a hung lar ngaingai. Thenkhat nih Salai Lung Thli Tum a si ko ruah tiah a ruat mi an um i, tthenkhat tu nih cun Lih le hrokhrawl a si kha an i fiang. Salai Men deu nih cabia pahnih atang lei bantuk in a ttial.\nSalai Lung Thli Tum min deu nih a ttialmi cu hitihin asi. Nai hrawng khuate ka tlawn cu mi ka bawm ngai ka ti nain Vok an ka thah el lo ee tiah cabia pakhat atar. Culawng si rih lo in pakhat a ttial tthan rih mi cu Ka hei i cuh sawh le si. KA sung ko lai. Nain NLD zong an sung ve ko lai tiah Salai min hmang in cabia taar.\nHi cabia konghe pehtlaiin Salai Lung Thli Tum taktak a simi Laimi pasalttha pakhat nih mi zapi sin ah fianternak atuah. Salai Lung THli Tum nih a timi cu Hiti hin a ka rem lomi cheukhat nih computer hmang in lih an tuah i facebook ah an thlah. Thluak ngeilo vei pawl nih cun an hei zumh ngai ko hna tiah mipi sin ah fianternak atuah.\nKHAH A FIANG BAK CANG HIH CNLD LE NLD AN I DANNAK


Lai Western Union Bank Nih Minung 11 Laksawng An Pek Cang Hna - THE CHINLAND POST\nLai Western Union Bank Nih Minung 11 Laksawng An Pek Cang Hna\nSalai Cung Cung|2019 February 22| Hakha um Lai Western Union nih 2018 May thla thawk in an sin ah tangka a kuami paoh awngbali an an tuahpiak hna i a ngahmi hi minung 11 an si cang. Minung pakua nih Sing 10 cio le pakhat nih sing 3, pakhat nih sing 2 tiin an ngah tiah kan theih.\n“Hramthawk kan rak tuahka ah cun kan sin ah minung pakhat nih Sing 20 a kuat ah cun ticket pakhat kan pek. Sing 40 kuat ah cun ticket 2 tibantuk in 2018 May le June tiang kan tuah. July thla in Sing 10 ah kan thumh i July thla dih lai hrawng ah Sing 5 ah kan thumh rih. Tu 2019 ah cun kan sin in Sing 2 a kuami paoh ticket pakhat pek an si cang,” tiah Lai Western Union Manager Salai Bawi Bik Thawng nih The Chinland Post ah a chim.\n“Hi awngbali zuhnak cu 2018 ah khan cun thla khat chungah minung pakhat nih sing 10 ngah ding in kan tuah. Nain 2019 ah cun thla khat chungah pakhat sing 10, pakhat sing 3 le pakhat sing 2 tiin minung pathum nih sing 15 ngah ding in kan tuah cang. Minung pakhat nih kan sin ah Sing 10 kuat ah cun ticket pa 5 kan pek. 2019 ah cun January ca lawng kan tuah rih i cu kan tuahnak ahcun sing 2 a ngah ciami nih sing 3 le sing 10 ngah ti lo ding in kan tuah. Nain hi kan tuahning hi cu hitining in a si peng lai tinak a si lo. Vanchiat le van that nih a ngeihmi a si ko caah minung pakhat zong nih a pathum ning in ngah dih ding zong in tuah than khawh a si, kan tuahning cu aa thleng lengmang kho ko,” tiah Salai Lungthli Tum nih The Chinland Post ah a chim.\nLai Western Union nih tuahmi lucky draw cu 2018 chung ah ticket pekmi minung cu, May ah minung 46 hrawng, June thla minung 40, July ah minung 106, August ah minung 369, September ah minung 410, October ah minung 337, November ah minung 391, December ah minung 625 an si. Hi chung in minung 8 nih laksawng an hmuh. 2019 January ah ticket pek mi minung 1045 an si i minung pa 3 nih laksawng an hmu cang tiah tuanvo ngeitu sin in kan theih.\n“Kan sin in tangka an kuat tikah sing 20 cung cu thumh khawh a si. Thumh loin sing 20 cung an kuat ahcun sing 2 ah ticket pakhat in kan tuahpiak ko hna. Kan thumh hna bel ahcun sing 10 ah ticket pakhat in kan tuahpiak hna. A nai ah pakhat cu kan sin in sing 350 thumh loin a kuat caah ticket 175 in kan tuahpiak” tiah Salai Bawi Bik Thawng nih a chim.\nLai Western Union cu Salai Lungthil Tum tawlrelnak in 2016 March thla in an rak thawk i riantuantu zapi minung 8 an si tiah kan theih.\nPrevious TABC Khawmpi Ah Ordination 3 Le Pastor Tling Minung 5 An Pek Hna\nNext Chinram Ah Peng 3 Nih Mah Le Peng Ah Taanghra Camipuai Phitnak An Hmuh


Thantlang Kan Farnu Thihnak: Khual Lung Le Lai Lung – Chin 11 News\nThantlang Kan Farnu Thihnak: Khual Lung Le Lai Lung\n𝐓𝐡𝐚𝐧𝐭𝐥𝐚𝐧𝐠 𝐊𝐚𝐧 𝐅𝐚𝐫𝐧𝐮 𝐓𝐡𝐢𝐡𝐧𝐚𝐤: 𝗞𝗵𝘂𝗮𝗹 𝗟𝘂𝗻𝗴 𝗹𝗲 𝗟𝗮𝗶 𝗟𝘂𝗻𝗴!\n(estimated reading time: 9 minutes, 1867 words)\nRev. Dr. Joseph Herbert Cope (Cope Siangbawipa) le a nupi Elizabeth Cope (Cope Siangbawinu) cu Tiddim khuaah an rak um. Kum 30 chung Lairam ah an rak um. 1938 ah Cope Siangbawipa cu Halkha khuaah a thi i Halkha ah a ruak zong an vui. 1935 Government of Burma Act cu kum 1937 ah a hun nung i khuachak le khuathlang Chin miphun cu ram pahnih ah a kan cheu tikah Cope Siangbawipa hi Lakher Pioneer Mission (Mara in India) le American Baptist Mission (Chin in Myanmar) karah ramri kong ceihkhan dingin a kal i a tlun khuallam ah Halkha ah zawtnak in a thi. Hi lioah a nupi Elizabeth Cope cu Tiddim khuaah a um lio caan khi asi.\n1960 hrawngah a hnubik kan Siangbawi Rev. Dr. Robert Johnson sinah Chinmi kan pipu hna nih an lung ah a riak zungzalmi bia an hal tawnmi pakhat cu “zeiruang ah hme Halkha khuaah a thimi Cope Siangbawipa kha a zawt a zual ko cang timi thawng a theih in Tiddim ummi a nupi Elizabeth Cope kha a rannak in Halkha leiah a hun ra zokzok i Run (Falam pawng) a phakah Dr. Cope cu a thaw a cat cang timi thawng a theih in Halkha tiang a pasal ruakvui le a thlan zoh dingah hun phak lawlaw ko loin Falam in America ram leiah khan a kir thai nak kha asi” timi biahalnak hi asi tawn.\nLaimi cu thih aa fahsak ngaingaimi miphun kan si i Lai nunphung mit in cuanh ahcun ruah-awk a um ngaimi cu asi tak ko i kan pipu tarnu tarpa hna nih an lungthin ah a tap peng caah Johnson Siangbawipa atu le atu a ruang an rak hal zong hi an rak mawh hna lo. Falam hmanh phak cang hnuah Halkha i a thimi a pasal ruak fim loin America ram leiah kir taak diam ko cu…Lai lungthin mitin cun phun dang tuk khi asi ko. Nain, Mirang lungthin mit cun phun dang deuh hna a rak si ve caah khin asi men ko lai.\nJohnson Siangbawipa nih hi tin aṭial, “Laimi tampi nih voi tampi an ka hal tikah a leh-awk hi ka hngal set hna lo. Ka leh khawh chungin ka hei leh tawnmi hna cu a za hrimhrim lo ti cu ka hngalh ko. Zeicatiah thihnak kong hna ahcun nunphung le nunphung an idanning hi a thuk ngaingai ko” tiah ati. Mirang cu an nunchung ah an i daw cikcek hna i an thih hnu ah an mitthli zong hi a tla tuk theng tawn ti lo.\nJohnson Siangbawipa chimmi hi a dikmi asi. Thihnak kong hna ahcun Mirang le Laimi nunphung cu dannak a thuk ko lai. Kawl nunphung le Lai nunphung nih thihnak a hmuhning zong aa dang tuk ko lai. Mirang holh cun kan “value system” an ikhat hna lo. Phun dang cun: kan IDENTITY aa khat lo. Lai lung le khual lung cu a dangpi khi an si tawn. Kan or nih a hlammi tirawl phun le an or nih a duhmi tirawl phun hmanh hi an ikhat lo ngaingai. Thihloh, ruak-hngah, ruakvui, thlantlak kong hna ahcun kan nunphung danning hi a thuk khun. Pipu chan Lai hla le Lai lam zong hi kan thih kan loh kan nunphung he aa pehtlaimi hi an tam khun.\nMalaysia in Kawlram leiah an tlunpimi kan farnu ruak cu Thantlang khuaah luhter duh loin khua lengah an vui timi thawng nih tulio cu lungthin nuam lo ngaingai in a kan umter. Thantlang muisam tiang kha a chiatter hnik deng i lung a ṭha lo ngai. Zeitindah mah thil hi a can khawh? tiah biahalnak kha a tomtom in a chuak. Hi tuahsernak cu Laimi rim a nam lo ngai ko i Laimi nunning le sining lungput he aa rem lo tuk hringhran. Laimi kan IDENTITY cu mah bantuk hi asi bal lo i Lai lungthin cu mah bantuk lungthin hi a keng bal lo. Lai nunphung mit in cun a zoh a chia ngaingaimi le asi awk hrimhrim asi lomi kha Thantlang khuaah kan hun tawn.\n“Thlantlang timi min hi minṭha lo asi” tiah July 1980 ah Thantlang tiah a min an rak thlen ṭhan. “Than” timi cu mithan tinak asi i, “𝐦𝐢𝐭𝐡𝐚𝐧𝐧𝐚𝐤 𝐭𝐥𝐚𝐧𝐠” tinak asi tiah Chin historian Pu Chawn Kio nih a chim. Kawlram ah minthang ngaimi caṭialthiam Thakhin Thein Pe Myint nih “Wit-Te-tah-Taing-Tamiang-Asah” timi Kawl cauk ah 1966 March 2 ah Thantlang khuapi thar conglawmh puai a hun zawhnak le Thantlang min tete hi tam ngai a cauk ah a cuang. “Winner of Burmese Literacy Prize” a ngahmi asi i Thantlang khua hi min ngeimi Kawl cauk zongah a lang lenmi khi asi. Thantlang khua tlaknak hi kum 510 hrawng kal dawh asi cang i nai hrawng hmanhah Thantlang khuaah a tlungmi thil tete nih lei khuaza ceihphai len awk tiangin khuaruah deuh awk tete a hun chuahtermi hi a voi a tlawmte ti lo. Thil kalpining le tawlrelning tete ah khuadang kel deuh siloin phun dang deuhte a lawhnak zon tete hi a um pah deuh ko in a lang tawn. “Mithannak Tlang” ti asi bang Aung San dar milem kong zongah ram pumpi a thang bal i khualuhnak cataarmi le tutan kan farnu kong zong cu asi lengah Kawlram Vice President meehmun sinak le Mirang dohtu minthang Pu Lailuai Cinzah bantuk an semnak khua zong cu asi i hmailei zongah a chiatnak zong a ṭhatnak zongin a min hi than pah te rih te dawh khi asi.\nTutan kan farnu kong hi Thantlang khua Laihlum khuanu khuapa le zatlangbuu le biaknak hruaitu upa hna biaceih khuakhannak in a chuakmi asi lo. Thantlang ah a hun um tami miphun dang nawlngeitu hna biaceih khuakhannak deuhin a cangmi asi tiah Thantlang lei upa hna nih an hun chim. Bia dang cun: Lai lung kengin a chuakmi thil asi lo; khual lung kengin a chuakmi thil a hun si. Mipi himnak le ṭhatnak ruatin khua kan khang ti zong khi asi men ko lai. Asinain, cu nakin a thuk deuhmi le a ngan deuhmi thil kha khual lung keng nih cun chimh zongah a fiang kho ti lo i nawl zongah a nun nih a thei kho ti lo. Jonhson Siangbawipa nih thihnak kong hna ahcun nunphung idanning hi a thuk ngai ati bantuk in miphun dang bawi upa hna nih kan phunglam le sining kha hngalh-awk tlukin an nun nih a hngal kho ve ti lo caah kan ram le kan vawlei cia ah kan farnu cu khualeng ramlak lamkam ah vui dirhmun tiang a hun phaknak hi a hun si ko in a lang. Laimi kokek lungthin, Laimi nunning ziaza nih Lai tappi le Lai chumtual tiram vawleiah khua a khan i ro a rel khawh rih lomi zong kha tutan thil nih a hun langhter ngaingai.\nFederal phung dik ahcun a tlawmbik cozah phunhnih: Ramkomh cozah le Ramkulh cozah a um tawn. Cun ramkulh chungah miphun fami cheukhat cu anmah tein khuakhan uknak nawl pek rih an si tawn. Mizoram i Mara le Lai zong khi anmah tein cozah an ngei. Phunghrampi nih an kutah a chiah cangmi zon ahcun Ramkomh cozah le ramkulh cozah nih an nunphung le an tappi le lungthu kongah ithlaknak nawl zeihmanh an ngei ti lo. Covid-19 phungphai kongah Mizoram State Assembly nih upadi a sermi kha Mararam le Lairam ahcun anmah nih an cohlan ti lo ahcun a nung ve lo. Federal phung cu miphun tampi cawhnak ramah hmanmi asi deuh bantukin cutin cozah pahnihthum a umnak cu anmah tualchung nunphung le sining kha ramkomh lei nih cun theih-awk tlukin an theihpi kho tawn hna lo caah anmah tein phung upadi iser hna sehlaw anmah tein khuakhan tawlrelnak nawl ngei hna seh an ti caah khan asi. Phundang cun: mahtein Ram Policy sernak nawl an ngeih lo ahcun an miphun le nunphung vawlei tiram kongah harsat buainak tete a chuak duh ngai tawn i an nunphung le an kokek sining a thei lomi hna nih an sermi phunglam upadi in an cungah khuakhan lairel khawh asi tawn lo. Cucaah Mirang hi an rak fim i kan phunglam ning tein uknak nawl zeimawzat kha Laimi ramukbawi hna kut chungah an rak chiah. Kawl he cun nunphung dangpi le miphun dangpi kan si caah anmah he phung upadi ihrawm loin a dang tein 1896 The Chin Hills Regulation phung upadi zong kha an rak kan suaipiaknak kha asi.\nTulio Kawlram ah thil poi ngaimi cu: “Federal phung ka cohlan” a timi ramkomh cozah sertu zong nih a tlawmbik cozah phunhnih timi federal muru hi a takin a nunpi duh lo. Naypyidaw in cabawm in ramkulh cozah cu a ser dih ko i, a duh lomi cu a duh tikah a phuah mei ko hna. Phun dang cun: cozah pakhat “One Government” lawng hi Kawlram ahcun kan ngei. Tulio Chin cozah kan timi hi cu Naypyidaw um Ramkomh cozah i a department pakhat bantuk men lawng khi a hun si. Hihi federal muru he aa kalh ngaimi asi i, 2008 phunghram remh hmasa hau loin a muru hi cu kalpi khawh asi ko nain a nunpi duh lo. Uknak lei lawng siloin Chin nunphung le tiram vawlei kongah mah tein phung upadi sernak nawl zong kha an kan onh fawn hoi lo. Cucaah miphun dang nih anmah nunphung he milin an sermi phung upadi cu Lai lungthu le tappi ah hman awk a ṭhat ve ti lo caah inn le lo kongah kanmah le kanmah harnak le buainak a chuah cuahmahmi hna zong hi a hun si. Cun Federal phung dik ahcun: cozah rianṭuantu (civil servants) zong kha ramkulh cozah nih amah tein “State Public Service” phung upadi sernak nawl a ngeih awk asi ve i, a tualchung le a dumhau chung zohkhenhtu le cozah rianṭuantu hna laknak le tawlrelnak nawl cu a kutah tling tein nawl a um dih awk khi asi. Tulio ah pohma 257 hmangin ramkulh nih State Civil Services hi mah tein ngeih khawhnak lam zong a um men ko lai. Nain, Kawlram ahcun mah zong cu kan ngei kho fawn hoi rih hna lo. Hi ruangah miphun dang cozah rianṭuantu hna khinmi bel cu chel ahcun kan tappi le lungthu ah ningcang lopipi in aa khing tawn i tutan zong Thantlang khuaah mi tampi ngaihchiat lungfahnak tiang a hun chuahpimi hi a hun si.\nKan nakin lungput le ziaza leiah a dingfelmi zong khi an tampi men ko lai i kan tluk lonak hna zong hi a um len men ko lai. Sihmanhsehlaw tutan Thantlang khua thilcang nih “Khual Lung le Lai lung” aa thleidannak muisam hi fiang tukin khin a hun langhter. Khual lung nih Lai tualrawn ah nawl a ngeih ahcun thilpoi a chuah khawhning zong khi fiang ngaiin a hun kan hmuhsak tiah ka ruah. 2020 thimnak ah khual rim a nammi le khual lung a kengmi hna hlawt a biapitning le Lai rim a nammi le Lai lung a kengmi nih Lai tappi le lungthu ah nawl kan ngeih a herhning kha tutan Thantlang ah kan tawnmi thil nih thimfung sanh lai-ah a hun kan chimh duak nolhmi khi a hun si.